text: 11 Mo biuta* na kemu madrai ena delaniwai,+ ni oti e vica na siga o na raica tale.+2 Mo vota vei ratou na le vitu se le walu,+ ni o sega ni kila na leqa ena yaco e vuravura.3 Ke kumuni na wai ena o, ena bisa mai vuravura na uca. Ke bale e dua na vunikau ina ceva se ina vualiku, na vanua e bale kina na kau ena davo tu kina.4 O koya e vakaraica tiko na cagi ena sega ni kaburaka na sorenikau, kei koya e raica tiko na o ena sega ni tatamusuki.+5 Me vaka ga ni o sega ni kila na yavala ni icegu* ena sui ni gone e kete* i yalewa bukete,+ o na sega tale ga ni kila na cakacaka ni Kalou dina e bulia na ka kece.+6 Mo kaburaka na nomu sorenikau ena mataka, me kua ni cegu na ligamu me yacova na yakavi,+ ni o na sega ni kila na kena ena tubu, na kena qo se na kena oya, se rau na tubu vinaka ruarua.7 E totoka* na rarama, e vinaka na matada nida raica na matanisiga.8 Ke bula balavu e dua na tamata me marautaka kece na nona siga.+ Ia me nanuma o koya ni rawa ni levu na veisiga butobuto, e ka wale na ka kece ena muri mai.+9 Mo marau o iko na cauravou ni o se cauravou tiko, me marau na lomamu ni o se cauravou. Mo muria na ka e tukuna na lomamu kei na ka e goleva na matamu, ia mo kila tiko ni na lewai* iko na Kalou dina ena ka kece qo.+10 O koya gona mo kauta tani mai lomamu na ka e vakatubuleqa, mo biuta tani na ka ca mai yagomu, ni ka wale na gauna vakaitabagone kei na gauna e tudonu kina e dua.+


c: text/html

text:
BIUBIU TALE ERA LEWE 29 NA LEWENIVANUA E VITI MERA LAI CAKACAKA ENA RUKU NI PALM SCHEME KI OSITERELIA.
Written by Maikeli Radua on November 22, 2022
Picture credit: Fijian Government
Lewe 29 tale na noda e Viti era sa mai talaci ena siga Vakaraubuka sa oti mai vua na Permanent Secretary for Employment Productivity and Industrial Relations Osea Cawaru.
Era namaki mera biuti Viti ena macawa qo ena vuku ni cakacaka ki Ositerelia.
Sa vakaraitaka kivei ira o Mr Cawaru mera lai ivakaraitaki vinaka, ka vakamuria vinaka sara na lawa ni matanitu era sa lako kina ka vakamuria vakavinaka talega na lawa ni cakacaka.
Vakaraitaka o Mr Osea Cawaru ” Au mai tiko eke edaidai ena vuku ni matanitu o Viti meu mai vakananumi kemuni ena nomuni tavi ka vakananumi kemuni mo ni na lai vakarau vinaka, oni sa lakova oti na kena veidigitaki, ka lakova oti talega na kena vuli, ia qo o ni sa kauta tiko na yacai Viti kina vanua levu o Ositerelia”.
” Nanuma tiko na nomu takete ka solia nomu maqosa taucoko me rawa ni lesu tale mai o Ositerelia e Viti, ka mai vaqara tale e levu na lewenivanua mera lai cakacaka ki Ositerelia.
Vakaraitaka talega o Mr Cawaru mera nanuma tiko na veika e namaka na matanitu erua o Viti kei Ositerelia ka vaka talega kina na nanamaki levu yani e vale.
Kena i tukutuku matata vakarorogo tikoga mai ena  Vitifm 92.2FM/92.6FM/92.0FM

robotstxt: allowed

filter: keep


text:
NAMAKA NA HONG KONG 7’S ENA MUA NI MACAWA QO.
Written by Maikeli Radua on October 31, 2022
Fiji Airways Men’s National 7’s Coach Ben Gollings.
Sa ratou tu vakarau tu na noda cauravou ena sotasaota levu ni Hong Kong 7’s ena mua ni macawa qo.
Vakaraitaka o Ben Gollings ni vakanuinui kece sa tu yani e Viti oya me ratou qaqa, ka maroroya tale na i cocovi ka ratou rawata vakaveitaravi ena loma ni 5 na yabaki sa oti.
O Viti e tobu vata kei Japani,USA kei Spain.
Viti ena sota kei Japani ena 8:37pm ena yakavi ni Vakaraubuka, oti sa qai sota kei Spain ena 4:15pm ena yakavi ni Siga Vakarauwai, sa qai sota kei USA ena 8pm ena bogi ni Vakarauwai.
Kena i tukutuku matata vakarorogo tikoga mai ena VitiFM 92.2FM/92.6FM/92.0FM kei na VitiFM Facebook page.


text:
VEIVAKADEITAKI O BEN GOLLINGS ENA KENA RAWATI NA ULU NI COCOVI NI HSBC 7’s.
Written by Rosena Volavola on August 23, 2022
Sa mai vakaraitaka na dau ni veivakatavulici ena noda Timi ni lewe ya Vitu o Ben Gollings,ni na dua na malumalumu levu kevaka eratou sega ni saga meratou rawata nai ulu ni covi ni HSBC 7 series, ena nodratou na lai vakaitavi ena sotasota ni LA 7s. E ratou sa qarava oti na noda Timi nai otioti ni nodratou vakaukauwa yago ka ratou sa na vakanamata sara yani ki na sotasota ni vuravura.
Na Timi ni Viti e tiko enai ka-4 ni tutu ena tuvatuva ni poidi, ka liu tiko O Sauca Aferika ena 124 na poidi, tarava o Ositereli ena 122 na poidi.
E ratou na calidi tiko kei na mata Timi ni Welesi enai matai ni nodratou qito ni sivi na Ono ena tini na miniti(6.10am) ena mataka ni Sigatabu, nai karua ni qito kei Varanise ni vo e 29 na miniti me 10 ena mataka talega ni Sigatabu (9.31am),ka i otioti ni nodratou qito vakatobu kei Ailadi ni sivi na 1 ena 5 na miniti(1.05pm) ena sigalevu ni Sigatabu.
Na Semifainala ni sivi na 9 ena 9 na miniti(9.09am) ena mataka talega ni Moniti, ka na qai vakayacori na fainaala ni sivi na 12 ena 28 na miniti(12.28pm) ena sigalevu ni Moniti mai qo.
E rawa ni o na sema mai ena VITIFM, ena kena kaburaki tiko yani na vei qito kece nei Viti.
Vakarorogo tikoga mai ena Vitifm 92.FM/92.2FM/92.6 FM
VITI FM E KAMICA QAI KACHI!!!
SOURCE: FIJI VILLAGE


text:
Lomalagi
Lomalagi
Na Cava na iBalebale ni Lomalagi?
Ena iVolatabu, e tolu na ibalebale ni lomalagi.
O Cei ena Lai Bula i Lomalagi?
E dua na rai cala e kilai levu oya na nodra lai bula i lomalagi na tamata vinaka. Na cava sara mada e kaya na iVolatabu?
Na Cava na Jerusalemi Vou?
Ena vakalougatataki iko vakacava na koro totoka qo?
E Tu e Veivanua na Kalou?
Na cava e kaya na iVolatabu me baleta na vanua e vakaitikotiko kina na Kalou? Vakacava e tiko tale ga kina o Jisu?
Agilosi
O Cei o Ira na Agilosi?
Era le vica? Era vakayacani na agilosi qai tiko na nodra itovo?
O Cei na Agilosi Turaga o Maikeli?
E kilai tale ga o koya ena dua tale na yaca, o na rairai kila vinaka.
Tevoro kei na Timoni
E Tiko Dina na Tevoro?
E bula dina na Tevoro se na ca ga e tiko e lomada?
E Bulia na Kalou na Tevoro?
O cei e Buli Setani? Raica na vuna e tukuna kina o Jisu ni Tevoro a “sega ni dei ena dina.”
E Vakacava tu Mada na iRairai ni Tevoro?
Vakacava e vaka na irairai ni gata kei na laione na Tevoro ni vakatauvatani kina ena iVolatabu?
E Tiko e Vei na Tevoro?
E tukuni ena iVolatabu ni biu tani mai lomalagi na Tevoro. E tiko e vei o Setani ena gauna qo?
Vakacava Eda Rawa ni Vorata na Tevoro?
E dau veivakamuai vakacava na Tevoro? O rawa ni vorata vakacava na nona ivadi?
E Vakavuna na Tevoro na Rarawa Kece?
Na iVolatabu e tukuna na vuna eda rarawa kina na kawatamata.
Era Tiko Dina na Timoni?
O cei o ira na timoni? Era vu mai vei?
O Cei o Ira na Nefilimi?
E vakatokai ira na iVolatabu mera “tamata qaqa ni gauna makawa ra qai tamata rogo.” Na cava eda kila me baleti ira na Nefilimi?


text:
Cava Eda Vulica Vua na “Kai Samaria Dauloloma”?
Kena isau vakaivolatabu
Na matavosa “Kai Samaria Dauloloma” e vakaibalebaletaki vua e dua e tu vakarau ni vukei ira na vinakata na veivuke. Na vosa qori e kau mai ena dua na italanoa se vosa vakatautauvata e tukuna o Jisu. E vakavulici keda meda tu vakarau ni vukei ira eso tale se mani vanua cava era cavutu mai kina, se isususu.
Ena ulutaga qo
Cava na vosa vakatautauvata ni “Kai Samaria Dauloloma”?
Qo e dua na ivakamacala lekaleka me baleta na italanoa qori: E biuti Jerusalemi e dua na tagane e Jiu me gole i Jeriko. E qai sotavi ira na daubutako era mokulaki koya qai voleka sara ga ni mate.
E gole sara mai e dua na Jiu e bete, qai tarava mai e dua na iliuliu ni lotu Jiu. Ia ni rau raici koya, rau vakatikitiki rau gole sara. Dina ni rau Jiu, ia rau sega ni via vukei koya na wekadrau sa mavoa tu.
Mani gole sara mai e dua na kai Samaria, e sega ni Jiu. (Luke 10:33; 17:16-18) E tubu sara ga nona loloma ni raica ni sa mavoa tu na tagane qo. E vakasavasavataka nona mavoa, vadretitaka qai kauti koya sara ina dua na bure ni vulagi me lai qaravi kina. Na siga tarava e saumi koya sara na itaukei ni bure ni vulagi me qaravi koya. E tu vakarau tale ga me solia eso tale na ilavo me qaravi kina na tagane qo.—Luke 10:30-35.
Cava e tukuna kina o Jisu na vosa vakatautauvata qori?
A vosa tiko o Jisu vua e dua na turaga e nanuma nira kainona ga o ira na wekana, se o ira era lotu vata. E vakavulici koya gona o Jisu ena dua na lesoni bibi, ya me kua ni qiqo nona rai. Ia me okati ira eso tale mera kainona, sega ni o ira ga na Jiu. (Luke 10:36, 37) E volai ena iVolatabu na italanoa qo me yaga vei ira kece na via vakamarautaka na Kalou.—2 Timoci 3:16, 17.
Cava eda vulica kina?
Ena vakaraitaka e dua na loloma ena ka vinaka e cakava vei ira eso tale. Ena tu vakarau me vukea e dua e sotava na leqa, se mani vanua cava e cavutu mai kina, isususu se matatamata e lewena. Ena cakava vei ira eso tale na ka ga e vinakata me caka vua.—Maciu 7:12.
O cei o ira na kai Samaria?
Era vakaitikotiko ena vualiku kei Jutia. Era kawa mai vei ira na Jiu, ra qai vakawati kei ira eso tale na matatamata.
Era tauyavutaka ga e dua nodra isoqosoqo lotu ena imatai ni senitiuri G.V. Era vakabauta ga na imatai ni lima na ivola ena iVolatabu vakaIperiu, sega ni iVolatabu kece.
Levu na Jiu era bula ena gauna i Jisu era cati ira na kai Samaria, ra qai sega ni via veimaliwai kei ira. (Joni 4:9) Eso na Jiu era vakayagataka na vosa “kai Samaria” mera veivakacudrui kina.—Joni 8:48.
A yaco dina na italanoa ni “Kai Samaria Dauloloma?
E sega ni tukuni ena iVolatabu ni yaco dina se sega na italanoa qori. Ia e dau vakayagataka qori o Jisu me vakavulica eso na itovo se yaca ni vanua era kila e levu. Me rawa ni vakamatatataka vei ira na lesoni e via vakabibitaka.
E donu vinaka na vanua e cavuti ena italanoa qo, kei na ka e tukuni kina. Kena ivakaraitaki:
Na gaunisala mai Jerusalemi i Jeriko e rauta ni 12 na maile na kena balavu, qai sirova sobu e dua na baba e sivia e veimama na maile. E donu gona ni tukuni ena iVolatabu ni o ira na biubiu mai Jerusalemi era gole sobu i Jeriko.—Luke 10:30.
O ira na Bete kei na Livai era tiko e Jeriko era dau muria wasoma na gaunisala qori mera gole i Jerusalemi.
Dau lala tu na gaunisala qori ra qai vuni tu kina na daubutako, era dau waraki ira na gole duadua tu mera butakoci ira.


text:
Marika
Chapter 4
A sa la'ki vakatavuvuli tale o Koya ena bati ni baravi ka lewevuqa na tamata sa soqoni vata mai vua, a sa vodoka kina o koya e dua na waqa ka sa dabe kina ka tiko mai wai; o ira na lewevuqa era sa qai tucake tu e bati ni baravi ka vakarorogo yani ni sa tiko mai wai o Koya.
2 A sa vakatavulica vei ira e levu na ka ena vosa vakatautauvata, vakatavuvuli tiko vei ira.
3 "Dou vakarorogo! ka raica, e dua na daukakaburaki sa la'ki kabukaburaki.
4 "Ena gauna sa kakakaburaki tiko kina, ka eso nai tei sa lutu ena tutu ni sala; a ra sa vuka mai na manumanu vuka ka mai kania.
5 "Ka e so sa lutu kina vanua veivatu, ka sega ni levu kina na qele; sega ni bera na kena tubu cake vakatotolo ka ni sega ni vavaku na kena qele.
6 "Ia ni sa cila mai na siga a sa malai, ka raqosa ni sa sega ni lako sobu na wakana.
7 "Ka eso nai tei sa lutu ki na veiwa vakavotona; a sa tubu cake na veiwavakavotona ka solega, ka sa sega ni vua rawa kina.
8 "Ia eso nai tei sa lutu kina qele vinaka a sa tubu cake ka vuataka na vua vinaka, a sa vuavuai vakalevu: Sa vuai tolusagavulu eso, sa vua i onosagavulu eso, ka vua i drau eso."
9 A sa tukuna vei ira, "O koya sa vakadaligana me rogoca, ka rogoca sara!"
10 Ia ni sa tiko duaduaga o koya, ka era sa taroga eso sa dau volekati koya kei iratou na lewe tinikarua ena vuku ni vosa vakatautauvata.
11 A sa tukuna vei ira o koya, "sa soli vei kemudou mo dou kila na ka vuni ni matanitu ni Kalou; ia vei ira mai taudaku, ena tukuni na ka kecega ena vosa vakatautauvata,
12 "E dina 'Ni ra raica tiko ka era sega ga ni kila, Era na rogoca ka sega ni taura rawa; Ka ra sega ni bau via veisau, Me vosoti kina na nodra i valavala ca."
13 Sa qai tukuna vei ira, dou se sega li ni taura rawa na vosavakatautauvata oqo? Mo dou na qai kila vakacava na vosa vakatautauvata kece?
14 "Na daukakaburaki sa kakaburaka na vosa.
15 "Sai ira oqo ena tutu ni sala ka kaburaki kina na vosa. Ni ra sa rogoca, ka vakasauri na nona lako mai o Setani ka mai kauta tani na vosa sa kaburaki e yalodra.
16 "Sa vaka talega kina o ira sa kaburaki kina vanua vei vatu, ni ra sa rogoca na vosa, e sega ni bera nodra ciqoma ena yalo e vakavinavinaka;
17 Ka sega ni vakawakana tu na nodra bula, e ka ni dua ga na gauna lekaleka na nodra gumatua tiko. Ni sa tarai ira na veika rarawa se na veivakacacani ena vuku ni vosa, a ra sa bale sobu kina.
18 Sai ira oqo ka kaburaki ki na veiwakavakavotona; era sa rogoca vinaka na vosa,
19 "Na nodra rui kauwaitaka na veika vakavuravura nai yau e veivakacalai kei na nodra gadreva na veika tale eso, ka sa yaco kina me solegi na vosa, ka sa sega ni vuavuai rawa kina.
20 "Ia sai ira oqo ka kaburaki kina qele vinaka, era sa rogoca na vosa, ka tugana, sara a ra sa vuavuai: sa vua i tolusagavulu eso, sa onosagavulu eso, ka vua i drau eso."
21 Sa tukuna talega vei ira, sa kau beka mai na cina me mai biu ena ruku ni sova, se e ruku ni loga? se me mai biu ena kenai tutu ni cina dina ga?
22 Ni na sega ni rawa me vunitaki e dua na ka me na sega ni vakatakilai, se me dua na ka me tabonaki tikoia ena cereki ga mai.
23 "Kevaka e dua e vakadaligana me rogoca, ka me rogoca sara."
24 A sa tukuna vei ira, "dou qarauna na ka dou dau rogoca. Nai vakarau ga dou vakarautaka, ka ena vakarautaki tale vei kemudou, ka ena soli vakalevu vei kemudou, ke dou rogoca sara.
25 "Ke dua sa tu vua e dua na ka, ena soli vakalevu vua; ia ke dua e sega ni dua na ka e tu vua, ena kautani tale mai vua na ka sa bau tu rawa vua."
26 A sa tukuna o Koya, na matanitu ni Kalou sa vaka e dua na tamata sa kaburaka kina qele na i tei.
27 "Sa moce ena bogi ka yadra cake ena siga, a sa tubu nai tei oqo ka sa babasika na kena coke, a sa sega ni kila o koya na kena vakatuburi.
28 "Na qele e vakatubura cake nai tei, ka sa basika mai liu na drauna motomoto, ka tarava na kena sola, ka tarava na vuana ena sola."
29 "Ia ni sa matua na vuana, sa kauta mai na nona i sele ni tatamusuki ka tamusuka, baleta ni sa gauna ni tatamusuki."
30 A sa tukuna o Koya, na matanitu ni Kalou sa vakatautauvatani ena cava? Se na vosa vakatautauvata cava me rawa ni da kila kina?
31 Esa vaka na sore ni musita, ka sa kaburaki kina qele, ka sore ni i tei somidi daudua vei ira kece na i tei sa kaburaki;
32 "Ia ni sa kaburaki, a sa tubu cake me yaco me vu ni kau vakaitamera duadua vei ira nai tei era kaburaki, a ra sa dui tubu na vei tabana mera tebaraka yani, ka ra dau mai vakaruru ka vakasova kina na manumanu vuka."
33 Sa dau vosataka ga e levu na vosa vakatautauvata vei ira me rawarawa na nodra taura.
34 Ia na Nona vosa vei ira e vosa tikoga ena vosa vakatautauvata. Ni ratou sa la'ki tiko vaka iratou ga, sa qai vakamacalataka na veika kece vei iratou na nona tisaipeli.
35 Ni sa yakavi mai ena siga vata tikoga o ya, a sa tukuna vei iratou, "medatou lako ka takoso mada yani ki tai kadua."
36 A ratou sa vakavodoki koya sara ena dua na waqa me vaka ni ratou dau vakaliuci Koya, ka ra sa biu mai na lewe vuqa. Ka so tale na waqa lalai e veitomani kaya vei koya.
37 Ka sa tubu e dua na cagi tokavuki kaukauwa sara, ka sa tekivu me sega na waqa ena wai, mai na kaukauwa ni biau ni sevuka na loma ni waqa.
38 Ia sa davo mai mua i muri o Koya, ka davoca tiko e dua nai lokoloko ka, e ratou sa mai vakayadrati Koya ka tukuna, "qasenivuli o sega ni bau kauwaitaka li ni da na mate?"
39 A sa tucake mai o Koya ka vunauca na cagi, ka tukuna ki na wasawasa, "mo maravu mai, ka tu vakadua!" A sa ruru na cagi ka sa yaco e dua na maravu levu.
40 Ia sa tukuna vei ira o koya, "a cava dou sa rui domobula kina? Sa sega li na nomudou vakabauta?"
41 Sa dua na ka na levu ni nodratou qoroqoro ka veitukuniyaka vakairatou, o cei oqo, me talairawarawa tu vua na cagi kei na wasawasa!"


text: Ena dikevi ena vuli qo na veiumavosa maroroi ( orature / literature ) eso vaka viti, ka na semai ka vakatitobutaki tiko kina na vosa kei na kena vakatavulici ena LL354. Na umavosa maroroi ( dewaigusu se toqai se volai ) e bucina se kovuta tu nai vakaraitaki ni semavosa kei na raitayaloyalo, vakavotuyalo kei na tatadra kei na vakasama ka dau tuva se buli se maroroi ena ivosavosa, ena veimataqali meke kei na sere, ena tukuni kei na talanoa, ena veiqaravi vakavanua kei na solevu, ena vuravura ni bula vakaitaukei mai na gauna makawa me yacova mai na dela ni gauna oqo. Na cakacaka ni vuli qo ena vukea na kena kumuni ka tasereki na umavosa maroroi eso kei na nodra bulia vakai ira na umavosa me vaka na sere, meke, se i talanoa.


text:
Wai ni Papitaiso.
kena e tarava >>
Oqo na sala, mai lako kina.
Aisea 55:6-7,
6 Dou vakasaqairai Jiova ni se kune rawa tiko, dou masuti Koya ni se voleka tiko.
7 Me biuta mada na nona i tovo na tamata ca, kei na nona vakanananu na tamata daucaka cala; laivi koya me lesu mai vei Jiova, ena qai lomani o koya, vei Koya na noda Kalou, ena vosoti vakalevu sara o koya.
Me vaka ni da tamata ivalavala ca kecega.
Roma 3:23,
Ni sai valavala ca o ira kecega na tamata, ka ra sega ni yacova na ka e vakarokorokotaki kina na Kalou.
Roma 3:10,
...Sa sega e dua sai valavala dodonu, sa sega sara e dua;
Sa dodonu me da veivutuni taucoko.
Luke 13:3
Au tukuna vei kemudou, e sega; ia dou na rusa talega vaka kina kevaka mo dou sega ni via veivutuni.
Cakacaka 3:19,
O koya mo dou vei vutuni ka sauvuki lesu mai, me bokoci kina na nomudou i valavala ca, me na talevi kemudou lesu mai kina na veivakasaututaki ni Turaga,
O ira sara mada ga na lotu e dodonu me ra veivutuni.
Vakatakila 2:1,5,
Mo vola oqo vei koya nai talai ni soqosoqo lotu mai Efeso,...
Mo nanuma ga na ka o sa lutu tani mai kina, mo veivutuni ka taura lesu tale nai matai ni nomu katakata ni veiqaravi, De'u na qai lako mai vakatotolo sara vei iko, ka kauta tani na nomu i tutu ni cina, mai na kena tikina kevaka o sega ni veivutuni.
Vakatakila 3:19,
Oi ira kecega Au sa lomana, Au vunauca ka kana kuitataka, o koya oqo mo dikevi iko ka veivutuni.
E dodonu meda papitaiso.
Marika 16:16,
O koya sa vakabauta ka papitaisotaki sara ena bula; ia o koya e sega ni vakabauta ena lewai me cudruvi.
1 Pita 3:21,
E dua talega na vakatautauvata ni veivakabulai na papitaiso (na papitaiso e sega ni kena kau tani na i valavala ca mai na yagoda, ia ena noda vakaraitaka ga i vuravura na veivakasavasavataki e vakayacora na Kalou ena noda bula e loma), e na kaukauwa ni tucake tale i Jisu Karisito.
Ni tabadromuci e wai.
Joni 3:23,
O Joni a veipapitaisotaki tale tiko ga mai Aenoni voleka e Salimi baleta ni sa levu kina na wai. Era sa lako mai ka papitaisotaki.
Cakacaka 8:36-39,
36 Ni rau sa lako tiko ena gaunisala, rau donuya sara na wai ni to tu. Sa tukuna na euniki (matanivanua), “Raica, sa to tu oqo na wai. A cava tale me tarovi au, me'u kakua kina ni papitaisotaki?”
37 Sa tukuna vua o Filipi, kevaka o sa vakabauta mai na vuni yalomu mai loma, sa rawa ni o papitaiso, sa tukuna o koya, “Au sa vakabauta ni sa luve ni Kalou o Jisu Karisito.”
38 Sa vakarota o koya me tu vakadua mada na qiqi vakaturaga. Rau sa lako sobu ruarua i wai o Filipi kei na euniki (matanivanua), sa papitaisotaki sara o koya.
39 Ni rau sa cabe cake mai wai,sa tauri Filipi na Yalo Tabu ka vakayalitaki koya mai kea me sega ni qai raici koya tale vakadua na euniki (matanivanua) oqo; sa lesu nai lakolako vakaturaga ena reki kei na vakavinavinaka.
Me vaka na ivakarau vakaiapositolo.
1 Samuela 15:22,
...Mo kila, na talairawarawa sa vinaka cake mai nai soro kama kei na vakarorogo mai na uro ni lami.
Luke 24:45-49,
45 Sa qai dolava o koya na nodra vakasama mera kila sara nai Vola Tabu.
46 Sa qai tukuna vei ira, “Ni sa volai, sa kilikili kei koya na Karisito me vakararawataki ka tucake mai ena mate ena i katolu ni siga.
47 Ka me vunautaki ena veivanua kecega me tekivu sara ga e Jerusalemi, na veivutuni kei na vakabokoci ni valavala ca.
48 Oi kemudou mo dou vakaraitaka yani na veika oqo.
49 Ka raica, Au sa tala vei kemudou na ka sa yalataka o tamaqu; ia mo dou wawa tikoga e Jerusalemi me yacova ni sa curumi kemudou na kaukauwa mai cake.”
Cakacaka 2:36-39,
36 “O koya oqo, me kila sara kina na mataqali taucoko e Isireli, o Jisu oqo, o koya dou a vakota kina kauveilatai, sa lesia na Kalou me Turaga ka Karisito talega.”
37 Ni ra sa rogoca oqo, sa lausua na yalodra, era sa tukuna vei Pita kei ira na vo ni apositolo, “Isa kemudou na veiwekani, a cava me Keimami na kitaka?”
38 Sa qai tukuna vei ira o Pita, “Dou veivutuni, ka papitaisotaki taucoko ena yaca i Jisu Karisito me bokoci kina na nomudou i valavala ca; dou na qai rawata talega kina nai solisoli ni Yalo Tabu.
39 Na vosa yalayala oqo me baleti kemudou kei ira na luvemudou, kei ira era yawa tu mai, o ira vakaaduaga sa kaciva na Kalou ka noda Turaga.”
Era a sega ni papitaiso ena Yaca dina
a vakaroti me papitaiso tale.
Cakacaka 8:14-17,
Ni ra sa rogoca nai apositolo mai Jerusalemi na nodra sa vakabauta na vosa ni Kalou o ira mai Samaria, era sa qai talai rau mai o Pita kei Joni vei ira.
15 Ni rau sa yaco mai vei ira era se qai lotu vou oqo, rau sa masulaki ira mera rawata na Yalo Tabu.
16 Ni ra se qai papitaisotaki oti ga ena yaca ni Turaga o Jisu, se bera ni tarai ira tiko na Yalo Tabu.
17 E rau sa qai tabaki ira ena ligadrau, era sa rawata kina na kaukauwa ni Yalo Tabu.
Cakacaka 19:1-6,
1 Ni se tiko mai Koronica o Apolosa, sa muria mai na yasana mai cake (Kalatia) o Paula ka yaco mai ki Efeso. E kea e sotava kina eso na tisaipeli.
2 Sa tukuna vei ira, “Dou sa rawata li na Yalo Tabu ni dou sa vakabauta?” Era sa tukuna vua, “Keimami se bera sara ga ni rogoca vakadua ni tiko e dua na Yalo Tabu.”
3 Sa tukuna vei ira, “Ena yaca i cei dou sa papitaisotaki kina?” Era tukuna vua, “Ena yaca i Joni na dauveipapitaisotaki.”
4 Sa tukuna o Paula, “O Joni e veipapitaisotaki ena papitaiso ni veivutuni, ena nona tukuna tiko e dua ena muri au mai mo dou vakabauti Koya, oqori e tukuni Jisu Karisito.”
5 Nira sa rogoca oqo, era sa papitaisotaki sara ga ena yaca ni Turaga o Jisu.
6 Ia ni sa tabaki ira o Paula ena ligana, sa sobuti ira na Yalo Tabu, era sa vosataka kina na vosa tani kei na parofisai.
Cakacaka 10:48,
A sa vakaroti ira me ra sa papitaisotaki sara ga ena yaca ni Turaga...
Na matalotu cava me 'u na duavata kina?
E sega. -Qaravi Jisu Karisito.
Joni 3:3,
Sa sauma o Jisu, “Sa dina sara, Au sa tukuna vei iko, vakavo me sucu tale na tamata, ena sega ni raica na matanitu ni Kalou.”
Kalatia 1:8,
Ia kevaka mada ga e dua vei keitou, se dua na agilosi mai lomalagi, me la'ki vunautaka yani e dua tani nai tukutuku vinaka, ka sega ni vaka keitou dau vunautaka, dou taura ka vakarusa.
Me kakua sara ni duavata kei na ivolanikalou e dua na parofita.
1 Koronica 14:37,
Kevaka e dua sa nanuma ni o koya e dua na parofita se tamata vakayalo, me kila sara ni sai vakaro ni turaga na veika au vola tiko yani oqo.
E dodonu meda ciqoma na Yalo Tabu.
Cakacaka 1:4-5,
4 Ena dua na nodra soqoni vata sa vakarota vei ira mera kakua ni lako tani e Jerusalemi, ia me ra waraka ga na Vosa Yalayala i Tamana, “Me vaka dou sa rogoca mai vei Au”, sa tukuna o koya vei ira.
5 “E dina ni sa dauveipapitaisotaki o Joni ena wai, ia oi kemudou mo dou na papitaiso ena Yalo Tabu ena vica na siga mai oqo.”
Cakacaka 5:32,
“Keitou sai vakadinadina ni veika oqo, kei na Yalo Tabu talega o koya sa solia na Kalou vei ira ga sa talairawarawa Vua.”
Joni 16:7-14,
7 “Au sa tukuna vei kemudou na veika e dina. Oqo ga na nomudou vinaka, o ya na noqu lako yani; kevaka Au na sega ni lako yani, na Dauniveivuke ena sega ni lako mai vei kemudou; ia, kevaka Au sa lako, Au na talai Koya mai vei kemudou.
8 Ni sa lako mai o Koya, ena mai dusimaka ki vuravura na i valavala ca, na i valavala dodonu kei na lewa dodonu,
9 na i valavala ca baleta ni ra sega ni vakabauti Au;
10 nai valavala dodonu baleta Ni'u sa lako vei Tamaqu ka dou na sega ni raici Au tale;
11 na lewa dodonu baleta ni sa na lewai o koya sa dau vakaveitaliataka na vuravura oqo.
12 E se levu tu na veika Me'u tukuna vei kemudou, sa sega ni rawa vei Au oqo.
13 Ia, ni sa na lako mai o Koya na Yalo ni Dina oqo, ena tuberi kemudou ki na veika kecega e dina. Ena sega ni vosa ena Nona kaukauwa, na veika ga ena rogoca ena tukuna, ena tukuna talega na veika ena yaco mai muri.
14 Ena vakacerecerei Au, ni na kauta na ka e Noqu ka tukuna vei kemudou.”
Cakacaka 1:8,
Ia dou na rawata na kaukauwa ni sa lako mai vei kemudou na Yalo Tabu; mo dou na qai yaco kina mo dou dautukuni Au mai Jerusalemi, mai Jutia taucoko kei Samaria, ka yacova sara nai yalayala kei vuravura.
Roma 8:9-11,
9 Ia oi kemudou sa sega ni vakayago ia dou sa vakayalo ga, kevaka sa tiko dina e na yalomudou na Yalo ni Kalou, o koya sa sega vua na yaloi Karisito, sa sega ni nona.
10 Kevaka sa tiko vata kei kemudou yadudua na Karisito, na yagomudou sa dodonu me mate ena vuku ni valavala ca, ia na yalomudou sa qai bula ena vuku ni veivakadonui.
11 Ia kevaka sa tiko vakadua e na lomamudou na Yaloi Koya sa vakaturi Jisu cake tale mai na mate, o Koya sa vakaturi Karisito tale mai na mate, ena vakavouya tale na yagomudou mai na mate, ena Yalona sa tiko vakadua ena lomamudou.
Cakacaka 10:44-48,
44 Ni se vosa tikoga o Pita sa sovaraki na Yalo Tabu kivei ira vakaaduaga na vakarogoci koya tiko.
45 Eso na tamata lotu era sa cilivi oti era veitomani vata tiko mai kei Pita nona lako mai Jopa, ni ra sa raica na nodra sa rawata nai solisoli ni Yalo Tabu, ni sa sovaraki kivei ira na veimatanitu tani era sa kidroataka sara vakalevu.
46 Ka salavata nodra rogoci ira ni ra sa vosataka na vosa ni veimatanitu tani kei na nodra vakalagilagia na Kalou. Sa qai vosa o Pita,
47 “E dua beka me tarova na kena soli na wai me ra sa papitaisotaki sara ga oqo, ni ra sa vakasinaiti talega ena Yalo Tabu, me vakataki keda?”
48 A sa vakaroti ira me ra sa papitaisotaki sara ga ena yaca ni Turaga...
E dodonu meda muria na rarama ni Vosa.
1 Joni 1:5-7,
5 Oqo nai tukutuku keitou rogoca mai vei koya ka tukuna vei kemudou, ni sa rarama na Kalou ka sa sega sara vua na butobuto.
6 Kevaka eda tukuna tiko ni da veitokani kei koya, ka bula vakabutobuto tiko, eda sa lasu ga ka sega ni bulataka tiko na dina.
7 Ia kevaka eda bula tiko ena bula ni rarama, ni sa rarama o Koya, ka da veitokani kei ira na wekada, na dra i Jisu Karisito na luvena sa vakasavasavataki keda oti mai na noda i valavala ca.
...mo vakarautaki iko, mo drau na sota kei na nomu Kalou... Emosi 4:12
Mai na tikitiki ni... "This is the way, Walk ye in it".
mai kina S.E. Johnson.


text:
Ose
Na lasa kecega ose (Equus ferus caballus) ni veimatavuvalevaki formu ni ose (Equus ferus). Oqo e dua na rogorogo-qaqalovaki ungulate vakasucuna e lewena na matavuvale na taxonomic Equidae.
Era na vakamatautaki na ose me ra cici, ka rawa ni ra dro vakatotolo mai na meca, taukena e dua na vakasama vakasakiti me baleta na kena rawa kei na vuka kaukauwa ni ivalu. Na kena semati ki na kena gadrevi me dro tani mai na aina ena veikau sa ikoya e dua na ivakarau matalia: sa rawa vei ira na ose me ra moce vata, ka davo sobu, ka ra laki moce tu e cake na ose gone ena nodra qaravi ni ra sa qase sara. Ose ni yalewa, vakatokai na tinaniose, kauta na nodra gone me rauta ni 11 na vula, kei na dua na ose gone, a kaciva e dua na luve, e rawa ni tucake ka cici ni oti vakalailai na sucu. E vuqa na ose veimatavuvalevaki era tekivu veituberi ena ruku ni ilala vakaidabedabe se ena dua na beleti ni yabaki rua kei na va. Era na yacova na veivakatorocaketaki ni uabula ena nodra yabaki lima, ka dua na kena bulayalataki vakatautauvata ena maliwa ni 25 ki 30 yabaki.


text: 19 “Ni sa vakarusa o Jiova na nomu Kalou na veimatanitu a nodra tu na vanua e solia tiko vei kemuni o Jiova na nomu Kalou, o mani vakatalai ira laivi qai tiko ena nodra koro kei na nodra vale,+2 mo wasea tani e tolu na koro ena loma ni nomu vanua e solia tiko vei iko o Jiova na nomu Kalou mo taukena.+3 Mo wasea vakatolu na vanua sa solia vei iko o Jiova na nomu Kalou mo taukena, qai vakarautaka na gaunisala me dro kina o koya e veivakamatei ina dua vei ratou na koro qori.4 “Qo na ka me caka vua e veivakamatei, ni dro i kea me bula: Ni sega ni nakita na nona mokuta na wekana qai sega ni cati koya tu e liu,+5 ni lako kei na wekana i veikau me lai cabuka mani laveta na ligana me taya na vunikau ena imatau, ia e taucu na yame ni matau mai na diana qai lauta na wekana mani mate, me dro ina dua vei ratou na koro qori o koya e veivakamatei me bula.+6 Ke sega, ena cicimuri koya ena cudru katakata* na tamata e nona itavi me sauma na dra,+ ena toboki koya qai vakamatei koya, ni sa rui yawa na koro. Ia e sega ni dodonu me mate ni sega ni bau cati wekana.+7 Oya na vuna au vakaroti iko kina: ‘Wasea tani e tolu na koro.’8 “Ke vakalevutaka na nomu vanua o Jiova na nomu Kalou me vaka e bubuluitaka vei ira na tukamuni,+ sa solia tale ga vei iko na vanua kece a yalataka vei ira na tukamuni+9 —ke o muria ena yalodina na ivakaro kece au solia tiko vei iko nikua, mo lomani Jiova na nomu Kalou qai muria tiko ga na nona sala+—mo kuria e tolu tale na koro vei ratou na tolu qo.+10 Ena sala qo ena sega ni vakadavei kina na dra+ i koya e sega ni cala ena nomu vanua e solia tiko vei iko o Jiova na nomu Kalou me ivotavota, mo kua ni beitaki kina ena vakadavedra.+11 “Ia ke dua na tamata e cata na wekana+ qai waraka toka me vakamavoataki koya, e vakamavoataki koya sara vakaca mani mate, qai dro sara ina dua na koro qori,12 mera kacivi koya mai na qase ni nona koro, mera qai soli koya ina liga ni tamata e nona itavi me sauma na dra, me veivakamatei o koya.+13 Mo* kua ni lomani koya, mo kauta laivi kina na veibeitaki ni kena vakadavei na dra e sega ni cala e Isireli,+ mo tikovinaka kina.14 “Ni o sa taura na nomu ivotavota ena vanua e solia tiko vei iko o Jiova na nomu Kalou mo taukena, mo kua ni tosoya na ivakatakilakila ni nona iyalayala ni vanua+ na wekamu mai na vanua era biuta kina na iyalayala ni vanua o ira na qase.15 “Me kua ni dua ga na ivakadinadina me beitaki* kina e dua ena cala se ivalavala ca e cakava.+ Me vakadeitaki na ka e yaco ena itukutuku* ni le rua se tolu na ivakadinadina.+16 Ke dua na ivakadinadina lomaca e lai vakadinadina ena vukuna e dua na tamata qai beitaki koya ena so na cala,+17 o rau na tamata erau veileti qori me rau na duri ena mata i Jiova, na bete kei ira na turaganilewa era veiqaravi tiko ena siga oya.+18 Era na vaqaqa vinaka+ na turaganilewa, ke mani ivakadinadina lasu na tamata e mai vakadinadina, e beitaka tale ga vakailasu na wekana,19 moni qai cakava vua me vaka ga a nakita me cakava vua na tacina,+ moni kauta laivi tale ga na ka ca mai na kemuni maliwa.+20 Era na rogoca qo na kena vo ra qai rere, era na sega vakadua ni cakava tale na ka ca va qo ena kemuni maliwa.+21 Mo* kua ni lomani+ koya: Me isau ni bula na bula, me isau ni mata na mata, me isau ni bati na bati, me isau ni liga na liga, me isau ni yava na yava.+


text: 14 Ni rau tiko mai Ikoniona o Paula kei Panapasa erau curu sara ina nodra valenilotu na Jiu me rau vunau. Na momona ni ka erau tukuna era lai vakabauta kina e levu na Jiu kei na kai Kirisi.2 Ia o ira na Jiu era sega ni vakabauta era vakaucaca ra qai rawai ira na lewe ni veimatanitu mera saqati ira na veitacini.+3 E mani dede toka kina nodrau vakamacala ena doudou ena vuku ni lewa i Jiova,* o koya e vakadinadinataka na vosa ni nona loloma soli wale, qai solia me rau cakamana, me rau cakava tale ga eso na ka e veivakurabuitaki.+4 Era tawase e dua na ilala levu ena koro, so era vakabauti ira na Jiu, so era vakabauti rau na yapositolo.5 Nira saga na lewe ni veimatanitu, o ira na Jiu, kei ira na nodra iliuliu mera cakava vei rau eso na ka mera vakamadualaki rau kina, mera vakaviriki rau tale ga ena vatu,+6 erau qai rogoca na yapositolo rau mani dro sara ina koro o Lisitira kei Tapi mai Likeonia, kei na vanua volekata.+7 Rau vunautaka tale ga kina na itukutuku vinaka.8 E tiko e Lisitira e dua na tagane sa dabe tu ga ni lokiloki na yavana, se sega vakadua ni lako ni sucu lokiloki.9 E vakarogoci Paula na tagane qo ni vakamacala tiko. E wanonovi koya o Paula, e raica vua na vakabauta e ganita me vakabulai kina,+10 mani kaya ena domoilevu: “Tucake e yavamu.” E lade na tagane, e lako sara.+11 Nira raica na lewenivanua na ka e cakava o Paula, era qai kailavaka yani ena vosa vakaLikeonia: “Era sa rairai mai vakatamata na kalou, era sa lako sobu mai vei keda!”+12 Era mani vakatokai Panapasa me o Seusi,* o Paula me o Eremesi* ni nodrau daunivosa tiko.13 Na bete i Seusi tale ga, e toka na nona valenisoro ena matamatanikoro, e kauta yani eso na bulumakau tagane kei na salusalu ina matamatanikoro ni via vakacaboisoro vata kei ira na lewenivanua.14 Ia ni rau rogoca qo na yapositolo, o Panapasa kei Paula, erau dresulaka nodrau isulu qai cici yani vei ira na lewenivanua, erau kacivaka:15 “Kemuni na veiwekani, na cava oni cakava? Keirau tamata ga, keirau malumalumu ga me vakataki kemuni.+ Keirau vunautaka tiko vei kemuni na itukutuku vinaka moni vakanadakuya kina na veika matewale qo, moni qarava ga na Kalou bula e bulia na lomalagi, na vuravura, na wasawasa, kei na ka kece e tu kina.+16 Ena veitabatamata sa oti, a vakatarai ira na veimatanitu kece mera cakava na ka ga era vinakata,+17 ia e laurai votu na ivakadinadina+ ni nona caka vinaka tiko ga, e vakatauca vei kemuni na uca mai lomalagi, e solia na gauna vinaka ni tatamusuki,+ e vakamamautaki kemuni ena kakana kei na lomamuni ena marau.”+18 Ni rau cavuta oti na vosa ya, sa qai dredre ga me rau tarova na nodra via vakacaboisoro vei rau na ilala levu qo.19 Ia era sa qai yaco mai na Jiu mai Anitioki kei Ikoniona. Era bukani ira na ilala levu ya,+ ra mani vakaviriki Paula ena vatu ra yarataki koya ina taudaku ni koro, nira nanuma ni sa mate.+20 Nira sa wavokiti koya na tisaipeli, e tucake qai lako ina koro. Ena siga tarava e mani gole kei Panapasa i Tapi.+21 Ni rau vunautaka oti na itukutuku vinaka ena koro ya, rau vukea tale ga eso mera tisaipeli, rau mani lesu i Lisitira, Ikoniona, kei Anitioki.22 Erau vakayaloqaqataki ira na tisaipeli,+ rau vakauqeti ira mera dei tiko ga ena vakabauta, rau qai kaya: “Eda na vakararawataki mada vakalevu, eda na qai curu ina Matanitu ni Kalou.”+23 Erau sa qai lesia eso na qase ena ivavakoso yadua,+ erau masu rau lolo,+ erau sa qai tataunaki ira vei Jiova,* o koya era sa mai vakabauta.24 Erau muria yani na sala i Pisitia, rau yaco sara i Pamifilia,+25 ni rau vunautaka oti na vosa ni Kalou e Perika, erau gole sobu sara i Atalia.26 Mai kea, erau soko sara i Anitioki, na vanua erau a taura mada yani kina na nodrau ilesilesi ena loloma soli wale ni Kalou, na ilesilesi erau sa mai vakacavara vakavinaka.+27 Ni rau yaco yani i kea, erau kumuni ira vata na lewe ni ivavakoso rau qai talanoataka vei ira na veika e cakava na Kalou ena vukudrau, kei na nona dolava na katuba ni vakabauta vei ira na veimatanitu.+28 O koya gona, e dede toka na gauna erau tiko vata kina kei ira na tisaipeli.


text: 14 Ena dua tale na Siga ni Vakacecegu ni curu ina nona vale e dua na nodra iliuliu na Farisi me kana, era sa qai wanonovi koya matua.2 E dua na tagane e toka e liu vua, e vuvuce tu na yagona.3 Mani tarogi ira na kila vinaka na Lawa kei ira na Farisi o Jisu: “E tara na veivakabulai ena Siga ni Vakacecegu se sega?”+4 Sega ni dua e vosa. E tara na tagane ya o Jisu, e vakabulai koya qai tukuna vua me lako.5 Mani kaya vei ira: “O cei vei kemuni, ke lutu na luvena tagane se bulumakau ina toevu+ ena Siga ni Vakacecegu me sega ni dreta mai vakatotolo?”+6 Era sega ni sauma rawa nona taro.7 Ni raica nodra digitaka tiko na sureti na idabedabe e cake,+ e tukuna sara vei ira e dua na vosa vakatautauvata. E kaya:8 “Ni dua e sureti iko ena kana magiti ni vakamau, kua ni lai dabe ena vanua dokai.+ De muri mai e dua tale e sureti e dokai cake vei iko.9 Ena qai lako mai o koya e sureti kemudrau qai kaya vei iko, ‘Me toka i keri o koya qo.’ O na qai lako ena madua ni o sa na lai tiko sara mai ra.10 Ia ni o sureti, mo dabe sara mai ra. Ni lako mai o koya e sureti iko ena qai kaya, ‘Noqu itau, lako sara i cake.’ O na qai dokai e matadra kece na sureti.+11 Ni o koya e vakacerecerei koya ena vakamalumalumutaki, o koya e vakamalumalumutaki koya ena vakacerecerei.”+12 Sa qai vosa vua na tagane a sureti koya: “Ni o vakarautaka na ivakasigalevu se ivakayakavi, kua ni kacivi ira nomu itokani, se tacimu, se wekamu, se o ira na vutuniyau oni veitikivi. De ra qai sureti iko tale ena dua na gauna mera sauma kina na nomu veisureti.13 Ia ni o vakarautaka na magiti, sureti ira na dravudravua, na lokiloki, na gera, kei na mataboko.+14 O na marau ni sega vei ira na ka mera sauma vei iko. O na qai saumi nira sa vakaturi+ na yalododonu.”15 Ni rogoca qo e dua vei ira na sureti, e qai kaya vua: “E marau o koya ena kana* ena Matanitu ni Kalou.”16 E kaya vua o Jisu: “E vakarautaka e dua na magiti levu e dua na turaga,+ qai sureta e levu mera lai vakayagataka.17 Ni sa gauna ni vakayakavi, e qai tala nona dauveiqaravi me lai tukuna vei ira na sureti, ‘Ni lako mai, sa vakarau tu na ka kece.’18 Ia era vakaiulubale kece.+ E kaya vua na kena imatai, ‘Au se qai volia ga e dua na were, meu se lai raica mada, au kerea meu vosoti.’19 E kaya e dua tale, ‘Au volia e tini na bulumakau, au na via lai raica mada, au kerea meu vosoti.’+20 E kaya tale e dua, ‘Au se qai vakawati ga, au na sega kina ni rawa yani.’21 Mani lako na dauveiqaravi me lai vakasavuya na itukutuku vua na nona turaga. Dua na ka nona cudru na itaukeinivale, mani kaya vua na nona dauveiqaravi, ‘Lako yani vakatotolo ina tolonisala lelevu kei na tolonisala lalai ena koro, mo kauti ira mai na dravudravua, na lokiloki, na mataboko, kei na gera.’22 Sega ni dede sa mai kaya na dauveiqaravi, ‘Noqu turaga, sa vakayacori na nomuni ivakaro, ia e se lala ga na vale.’23 E qai kaya na turaga vua na dauveiqaravi, ‘Lako yani ina gaunisala lelevu kei na sala lalai, uqeti ira mera lako mai, me tawa vinaka sara noqu vale.+24 Au kaya vei kemudou, e sega ni dua vei ira na sureti e liu ena tovolea na ivakayakavi+ au vakarautaka.’”25 Era tomani koya tiko ena ilakolako e dua na ilala levu, mani vuki qai kaya vei ira:26 “Ke lako mai vei au e dua qai sega ni cati* tamana, tinana, watina, luvena, tacina, ganena, se nona bula sara mada ga,+ ena sega ni rawa ni noqu tisaipeli.+27 O koya e sega ni colata nona kaunirarawa* me muri au, e sega ni rawa ni noqu tisaipeli.+28 Me kena ivakaraitaki, o cei vei kemuni e via tara e dua na valececere ena sega ni dabe mada me cakacakataka na kena isau, me raica se sa veirauti me vakaotia kina se sega?29 De lakolako ena viria oti ga na kena yavu sa na sega tale ni vakaotia rawa, era na qai dredrevaki koya kece na vakararai tu,30 nira kaya, ‘O ka qo e tekivu tara vale ga qai sega ni vakaotia rawa.’31 Se tui cava ena tayabe yani ina buca ni ivalu me sega ni dabe mada me veivosakitaka, ena vala rawa na 10,000 na nona sotia kei na 20,000 na sotia e kauta mai na kena meca?32 Ke sega ni rawata, ena tala yani nona mata ni se yawa mai na kena meca qori, me rawa nira veivakameautaki.33 Ena vakatale ga kina o kemudou, ena sega ni rawa ni noqu tisaipeli+ o koya e sega ni vakanadakuya nona iyau kece.34 “E vinaka dina na masima, ia ke yali na kena tuituina, ena qai vakatuituinataki tale ena cava?+35 E sega mada ga ni yaga ina qele se maniwa. Sa na kolotaki ga i tuba. Me rogoca o koya e vakadaligana, me rogoca sara.”+


text:
NIU GA KEI MADRAI NAI KARUA NI FUN FLAVOUR SUPER 7S
Written by Litia Daugunu on February 14, 2022
Kamikamica toka ni ratou dreta na wini enai matai ni wavoki ni Super 7s mai Lawaqa na timi ni Wardens vei Police ka solia e dua na yalo bolebole ki na vo ni timi mera saga na qaqa enai ka rua ni wavoki.
Macawa qo sa na qaravi mai Nadi na qito ka namaki me na tawa na vale ni sarasara ki vei ira na dau ni veitokoni taucoko ena 2 na siga ni sara qito. Sega ni toka wale na timi ni Ovisa ni ratou na saga lesu tale na wini.
Sa na dua dina na veiqedravu bula ni vaka-tu qori na timi ena nodra dui tobu. Sa na niu dina ga kei madrai. Era na dui qito tale ena nodra dui club na cauravou ka ra keba voli ena timi ni Fiji Airways Fiji 7s squad.
PC – FRU


text:
SERE VOU- VOQA NI BARAVI KEI MUA – KAMINIELI ARIA
Written by Mika Qalobula on March 4, 2022
Na matasere na ‘VOQA NI BARAVI KEI MUA’,e dua na matasere ka ratou cavutu mai na koro vakaturaga o Vatulele,Wailevu East,Cakaudrove ka liutaka tiko o Kalivati Muriatabua Takala.
E ratou lewena tale tiko na matasere oqo o Elia Droga,Mesulame Vakacegu kei Tubuna,ka sa levu sara na sere e ratou sa katona vata oti.
Na sere kei Kaminieli Aria e talanoataki na nona veika e a yaco ena tikini siga ka sa kacivi koya kina na tamada vakalomagi.Ena 2019 eratou a gole mai vakaveitamani mai Nawaka mai Nadi,me ratou laki biuta na luvedrau gone yalewa ena koronivuli na Adi Cakobau School,mai Sawani.E draiva tiko mai o Aria ka ratou yaco vinaka sara e koronivuli,ka mani mua lesu tale nai lakolako kina yasayasa vaka Ra.Ia,ni sivi vakalailai ga yani o Navua,sa vakila mai o koya e dua na mosi ni ulu kaukauwa.Sa bibi sara ga na mosi ni uluna ka sa mani vakelea vakatikitiki e bati ni gaunisala na motoka ka ratou sa veitagicaki na nona veitinani,ni sega ni dua veiratou me kila tu na draiva,me cicivaki koya lesu tale mai ena vale ni bula e Navua.E sega ni dede na nodratou kele toka sa kele talega yani e dua na mini- bus ka vodo tiko kina e dua na marama ka kilai ratou,ka mani sobu sara ka draivataki ratou lesu kina valenibula e Navua.Ia,ni ratou sa yaco yani i Navua,sa tukuni mai vei vuniwai me sa na cicivaki sara ki Suva ena vuku ni bibi ni mate,ia nai lakolako oya,sa kaci koso kina na Tamada mai lagi.
E rawa talega nio rogoca ena VITIFM 92.2FM,92FM kei na 92.6FM.


text:
Auwa
E dua auwa (ivakatakarakara:h ;vakalekalekataki hr.) e dua na gauna ni conventionally vakabauta me vaka 1⁄24 ni dua na siga kei na vakadaunivakadidike vakabauta vaka 3599 – 3601 sekodi, ka vakatau ena ituvaki.
Ena gauna oqo metric ivakarau , na auwa e dau ciqomi kina e dua na tabanilotu e vakatokai me 3,600 atomic sekodi. Ia, ena so na gauna e rawa ni cokonaka e dua na auwa se dua na sekodi ni rika, cakava ena iotioti ni 3,599 se 3,601 na sekodi, me rawa ni tiko kina ena 0.9 loma ni dua na tiki ni UT1 ni sekodi, ka yavutaki ena ivakarau ni kena ibalebale solar.


text:
NA KENA VOLITAKI NA NUKU KEI NA QEREQERE ENA VAKATUBU BISINISI E RAWA NI DUA NA VUNA E RA VAKILA TIKO KINA NA NODA VEI KORO NA TATARA NI DRAKI VEISAU-ARCHBISHOP CHONG
Written by Mika Qalobula on November 3, 2022
E vakaraitaka na Peresitedi ni Fiji Council of Churches,o Archbishop Peter Loy Chong,ni kena sa toso cake tiko na wiliwili ni bisinisi ena kena volitaki tiko na nuku kei na qereqere,e rawa ni dua na vuna ni kena tatara tiko na draki veisau ena noda vei koro.
E kuria na nona i tukutuku,ni kena i rairai ni sa bibi cake tiko na i lavo kei na veika vaka mona livaliva,mai na noda bula na lewe ni vanua.
Nai tukutuku oqo e a vakaraitaka tiko na Peresitedi ni Fiji Council of Churches ena nona a laki solia tiko e dua na nodratou idini kei na waqa na marama mai Vanuakula mai Tavua,ena siga Vakaraubuka sa oti.
E kuria na nona i tukutuku ni o i ra marama e ra sotava tiko na revurevu ni draki veisau,ka dodonu vua na Lotu me veivuke ena kena vakatakilai mai na dredre e ra lako curuma tiko ena veisiga,me vaka e vuqa sara na marama ka ra vakaitikotiko voleka ena vei baravi,e ra dau volitaki Qari ena noda veimakete me rawa kina na nodra bula ni vuvale,Ia,sa vaka me ra vakila mai ni sa drava,ka ra sega ni katoa me vaka e liu.
VITIFM 92.2FM,92FM,92.6FM
VITIFM – E KAMICA QAI KACHI!!!
I VUREVURE – FIJI VILLAGE


text: 12 “Qo na lawa kei na lewa moni qarauna qai muria ena veisiga kece oni bula tiko kina ena vanua ena solia vei kemuni o Jiova na nodra Kalou na tukamuni moni taukena.2 Moni vakarusa vakadua na vanua kece era dau qarava kina na nodra kalou+ na veimatanitu oni na vakasava, se mani veiulunivanua cecere se veidelana, se na ruku ni vunikau bulabula kece.3 Moni talaraka na nodra icabocabonisoro, vorolaka nodra vatu ni sokalou,+ ni vakama ena bukawaqa nodra duru ni sokalou,* ni musumusuka na ivakatakarakara ceuti ni nodra kalou,+ me boko kina vakadua mai na vanua oya na yacadra.+4 “Moni kua sara ni sokaloutaki Jiova na nomuni Kalou va qori.+5 Ia ni vakasaqarai Jiova na nomuni Kalou ena vanua cava ga e digia o koya me tiko kina na yacana, kei na nona itikotiko ena kedra maliwa na nomuni yavusa kece, moni qai lako i kea.+6 Moni kauta i kea na nomuni isoro kama,+ nomuni isoro, nomuni ikatini,+ na cau mai na ligamuni,+ na nomuni isoro ni bubului, nomuni isolisoli sega ni lavaki,+ kei na imatai ni manumanu era sucu ena nomuni qelenibulumakau kei na qelenisipi.+7 O kemuni kei na nomuni vuvale moni kana e kea ena mata i Jiova na nomuni Kalou,+ ni qai marautaka vakalevu na nomuni cakacaka kece,+ ni sa vakalougatataki kemuni o Jiova na nomuni Kalou.8 “Moni kua ni cakava me vaka eda cakava tiko eke nikua, ni cakava na tamata yadua na ka ga e dodonu e matana,*9 ni oni se sega ni yaco ena vanua oni na lai tikovakacegu+ kina kei na ivotavota e solia tiko vei kemuni o Jiova na nomuni Kalou.10 Ni oni sa takosova na Joritani+ oni qai vakaitikotiko ena vanua e solia tiko vei kemuni o Jiova na nomuni Kalou moni taukena, ena vakacegui kemuni ena kedra maliwa na kemuni meca era wavoliti kemuni, oni na qai tiko vakacegu.+11 Oni na kauta na ka kece au vakarota tiko vei kemuni ina vanua e digia o Jiova na nomuni Kalou me tiko kina na yacana+—na nomuni isoro kama, nomuni isoro, nomuni ikatini,+ na cau mai na ligamuni, kei na isoro kece ni bubului oni bubuluitaka vei Jiova.12 Oni na marau vakalevu ena mata i Jiova na nomuni Kalou,+ o kemuni, o ira na luvemuni tagane, na luvemuni yalewa, na nomuni tagane bobula kei na nomuni yalewa bobula, kei ira na Livai ena loma ni nomuni koro,* ni sega ni dua na nona iwasewase se ivotavota vei kemuni.+13 Qarauna mo kua ni cabora na nomu isoro kama ena dua tale na vanua o raica.+14 Mo cabora ga na nomu isoro kama ena vanua e digia o Jiova ena nomuni yavusa, o na cakava e kea na ka kece au vakaroti iko tiko kina.+15 “Ia o rawa ni vakamatea qai kania na lewe ni manumanu+ ena gauna o garova kina, me vaka ga na veivakalougatataki sa solia vei iko o Jiova na nomu Kalou ena nomu koro* kece. E rawa ni kania o koya e savasava kei koya e sega ni savasava, me vaka ga na nomu kania na manumanu na kaseli kei na dia.16 Moni kua ga ni kania na dra,+ moni livia ena qele me vaka na wai.+17 Ena sega ni vakatarai mo kania e loma ni nomu koro* na ikatini ni nomu covuata, na nomu waini vou, na nomu waiwai, na imatai ni nomu qelenibulumakau kei na qelenisipi+ e sucu, na isoro ni bubului cava ga o bubului kina, na nomu isolisoli sega ni lavaki, se na cau mai na ligamu.18 Mo kania qo ena mata i Jiova na nomu Kalou ena vanua ena digia+ o Jiova na nomu Kalou—o iko, na luvemu tagane, na luvemu yalewa, na nomu tagane kei na yalewa bobula, kei na Livai e loma ni nomu koro,* o na marau vakalevu ena mata i Jiova na nomu Kalou ena nomu cakacaka kece.19 Qarauna mo kua ni vakawaletaka na Livai+ ena gauna kece o bula tiko kina ena nomu vanua.20 “Ni vakalevutaka o Jiova na nomuni Kalou na nomu vanua,+ me vaka e yalataka vei iko+ o koya, o qai kaya, ‘Au via kana lewe ni manumanu,’ ni o garova na lewe ni manumanu, o rawa ni kana lewe ni manumanu ena gauna ga o garova kina.+21 Ke mani yawa vei iko na vanua e digia o Jiova na nomu Kalou me biuta kina na yacana,+ mo vakamatea ga eso na nomu bulumakau se so na nomu sipi, e solia vei iko o Jiova, me vaka ga au vakarota vei iko, mo qai kania e loma ni nomu koro* ena gauna cava ga o garova kina.22 O rawa ni kania me vaka na nomu kania na kaseli kei na dia,+ e rawa ni kania o koya e sega ni savasava kei koya e savasava.23 Mo vakadeitaka mo kua ni kania na dra,+ ni dra ga na bula,+ mo kua gona ni kania na lewena e tiko kina na dra.24 Mo kua ni kania na dra. Mo livia ga ena qele me vaka na wai.+25 Mo kua sara ga ni kania, me lako vinaka kina vei iko kei ira na luvemu era taravi iko, ni o cakava tiko na ka e donu ena mata i Jiova.26 Mo kauta ga na veika tabu e nomu kei na nomu isoro ni bubului ni o lako ina vanua ena digia o Jiova.27 O na cabora e kea na nomu isoro kama, na lewena kei na dra+ ena icabocabonisoro i Jiova na nomu Kalou, mo livia na dra ni nomu isoro ena icabocabonisoro+ i Jiova na nomu Kalou, ia e rawa ni o kania na lewena.28 “Qarauna mo talairawarawa ena vosa kece au vakaroti iko tiko kina, me lako vinaka tiko ga kina vei iko kei ira na luvemu era taravi iko, ni o cakava tiko na ka e vinaka qai dodonu ena mata i Jiova na nomu Kalou.29 “Ni sa vaqeavutaka o Jiova na nomu Kalou na veimatanitu o na vakasava,+ o qai tiko ena nodra vanua,30 qarauna mo kua ni tacori nira sa vaqeavutaki oti e matamu. Kua ni vaqaqa na veika me baleta na nodra kalou, ni o kaya, ‘Era dau qarava vakacava na nodra kalou na veimatanitu qo? Au na cakava tale ga qori.’+31 Mo kua ni cakava qori vei Jiova na nomu Kalou, nira dau cakava vei ira na nodra kalou na ka vakasevaki kece e cata o Jiova, era vakama mada ga ena bukawaqa vei ira na nodra kalou na luvedra tagane kei na luvedra yalewa.+32 Na vosa kece au vakarota tiko vei kemuni moni qarauna sara moni cakava.+ Ni kua ni vakuria e dua na tikina se kauta laivi.+


text:
Wasea rua na yamena me tovolea e rua na ka ena dua ga na gauna.
Written by Atu Kurumudu on May 13, 2022
E dua na marama ka dau taleitaka me veisautaka na veitiki ni yagona e kaya ni rawa vua me tovolea nai kanakana ni rua na ka ena dua ga na gauna. Levu era kurabui taka sara na veika e rawa ni cakava na marama oqo.
Vuqa era taroga se rawa beka vakacava oya? ia, nai sau ni taro e tiko ga e yamena. Na marama oqo , e wasea rua ka sa basogataki rua tu na yamena.
Na yaca ni marama oqo o Brianna Mary Shihadeh , ka rawa ni vakadabera e dua na veimama ni yamena ena imatai ni bilo , kei na ikarua ni veimama ni yamena me dabe tu yani ena ikarua ni bilo.
Ena nona i yaloyalo ena TikTok , sa laki yacova sara na 293 ,000 era sa sarava oti.
source:mirror.co.uk


text:
WASE 73
Dauloloma Dina na Kai Samaria
-
RAWATI VAKACAVA NA BULA TAWAMUDU?
-
KAI SAMARIA DAULOLOMA
Era torovi Jisu e levu na Jiu ni volekati Jerusalemi yani. Era via vakarogoci koya eso, ia eso tale era via vakatovolei koya. E tarogi koya sara e dua e kila vinaka na Lawa: “Qasenivuli, na cava meu cakava meu bula tawamudu kina?”—Luke 10:25.
Sa kila rawa tu o Jisu ni sega ni via kila dina na turaga qori na isau ni taro. E rairai vinakata ga me tukuna o Jisu e dua na ka ena vakacudrui ira na Jiu. E siqema o Jisu ni sa tiko rawa nona rai na turaga ya, mani maqosataka nona ivakamacala me kilai kina nona nanuma.
E taroga o Jisu: “Na cava e volai ena Lawa? Na cava o wilika kina?” E kila na Lawa ni Kalou na turaga qo mani yavutaka mai kea nona isaunitaro. E cavuqaqataka na Vakarua 6:5 kei na Vunau ni Soro 19:18, e kaya: “‘Mo lomani Jiova na nomu Kalou ena lomamu taucoko, ena nomu vinaka taucoko, ena nomu kaukaua taucoko, kei na nomu vakasama taucoko,’ mo qai ‘lomana na kainomu me vaka nomu lomani iko.’” (Luke 10:26, 27) Vakacava e donu na isaunitaro ya?
E tukuna o Jisu vua na tagane: “Donu vinaka nomu isaunitaro, cakava tiko ga qori o na qai vakabulai kina.” E sega ni lomavakacegu na tagane ya ni sega ni vinakata me saumi wale ga nona taro. Ia e “via sakitaka ni tamata dodonu,” me tukuni vua ni donu nona rai kei na nona ivalavala vei ira eso tale. E mani taroga: “O cei sara mada na kainoqu?” (Luke 10:28, 29) E taro rawarawa ga qori, ia e titobu na kena ibalebale.
Era vakabauta na Jiu ni vosa “kainoqu” e baleti ira ga na muria na ivakarau vakaJiu, e vaka tale ga me tokona na vakasama qori na Vunau ni Soro 19:18. Ia e rawa ni kaya e dua na Jiu ni “cala” me veitokani kei na dua tale na matatamata. (Cakacaka 10:28) E nanuma gona na tagane qori kei na so na tisaipeli i Jisu nira yalododonu ke ra caka vinaka vei ira na kainodra era Jiu. Ia era sega ni caka vinaka vei ira na sega ni Jiu nira sega ni ‘kainodra.’
Ena vakadodonutaka vakacava o Jisu nona rai na tagane ya, ia me kua ni veivakacudrui na ka e tukuna? E talanoa sara o Jisu: “E biuti Jerusalemi e dua na turaga me gole sobu i Jeriko, e qai sotavi ira na daubutako. Era luvata na nona isulu qai mokulaki koya me voleka ni mate, ra qai lako yani.” E tomana o Jisu: “Donuya sara nona gole sobu yani ena gaunisala ya e dua na bete, ia ni raici koya, e vakatikitiki mani gole yani. E muri tale ga yani e dua na Livai, ia ni raici koya, se baci vakatikitiki. E gole sara mai e dua na kai Samaria. Ni raici koya, e tubu sara ga nona loloma.”—Luke 10:30-33.
E kila na tagane e talanoa tiko vua o Jisu nira vakaitikotiko mai Jeriko e levu na bete kei na Livai era veiqaravi ena valenisoro. Na ilakolako lesu mai na valenisoro e rauta ni 22 na kilomita na kena yawa, e vakarerevaki tale ga na sala era muria nira dau vuni tu e kea na daubutako. Ke sotava na leqa e dua na Jiu, e dodonu me rau veivuke na bete kei na Livai ni ratou kaivata. Ia erau sega ni cakava qori ena italanoa i Jisu. A veivuke ga e dua na kai Samaria, na matatamata sara ga era cata na Jiu.—Joni 8:48.
A vukea vakacava na Jiu e mavoa na kai Samaria? E kaya o Jisu: “E lako yani vua, livia na waiwai kei na waini ena nona mavoa, qai vadretitaka. Oti, e vakavodoka ena nona manumanu, qai kauti koya sara ina dua na burenivulagi me lai qaravi koya kina. Ena siga e tarava, e solia e rua na dinari vua na itaukei ni burenivulagi qai kaya: ‘Qaravi koya toka mada, ke lailai na ilavo qo, au na qai sauma niu lesu mai.’”—Luke 10:34, 35.
Ni sa talanoa oti na Qasenivuli Levu o Jisu, e dua sara nona taro vakavure vakasama: “O cei vei Luke 10:36, 37.ratou na le tolu qo o nanuma ni kainona na tagane e laumoku vei ira na daubutako?” E rairai sega ni via sauma vakadodonu qori o tagane ni a veivuke na “kai Samaria,” mani kaya ga: “O koya ga a yalololoma vua.” Sa qai vakamatatataka o Jisu na ka e vakabibitaki ena nona italanoa ena nona kaya: “Lako mo lai cakava tale ga qori.”—
E iwalewale laulau dina ni veivakavulici qori! Ena rairai sega ni ciqoma na tagane ya ke tukuna ga vakadodonu vua o Jisu nira kainona tale ga o ira na sega ni Jiu, era na rairai sega ni ciqoma tale ga na vo ni Jiu. Ia ni vakayagataka o Jisu na italanoa era kila vinaka na vakarorogo na ka e vakamacalataki kina, e saumi vinaka sara ga kina na taro: “O cei sara mada na kainoqu?” E kainona dina e dua o koya e muria na ivakaro vakaivolatabu me dauloloma qai veikauaitaki.


text:
Taro na Dauwiliwili
Vakacava, e basika na Mesaia ena iyatukawa ni ulumatua e Isireli makawa?
Qori na ka eda dau kaya ena so na gauna. E via tautauvata kei na ka e kaya na Iperiu 12:16. E tukuni kina ni “beca na veika tabu” o Iso ni “solia vei Jekope na nona dodonu vakaulumatua” me isosomi ni dua na veleti kakana. Ena rairai tukuni gona ni gauna e rawata kina o Jekope na “dodonu vakaulumatua,” e basika na Mesaia ena nona iyatukawa.—Maciu 1:2, 16; Luke 3:23, 34.
Ia ni dikevi na itukutuku vakaivolatabu e laurai ni sega ni vinakati me ulumatua sara e dua me qai basika ena nona iyatukawa na Mesaia. Vakasamataka mada eso na ivakadinadina qo:
O ira na luvei Jekope (Isireli), nona ulumatua vei Lia o Rupeni. Oti qori e vakaluveni tale vei Raijeli na watina e dau lomana, nona ulumatua kina o Josefa. Ni veibutakoci gona o Rupeni e dewa kina na dodonu vakaulumatua vei Josefa. (Vkte. 29:31-35; 30:22-25; 35:22-26; 49:22-26; 1 Vei. 5:1, 2) Ia a sega tiko ga ni basika na Mesaia ena iyatukawa i Rupeni se o Josefa. E basika ga ena iyatukawa i Juta, na ikava ni luvei Jekope vei Lia.—Vkte. 49:10.
E vakamacalataki ena Luke 3:32 e le va tale e basika na Mesaia ena nodratou iyatukawa. Kena irairai ni ratou ulumatua kece. O Poasa e tama i Opeti, e luvena o Jese.—Ruci 4:17, 20-22; 1 Vei. 2:10-12.
Ia o Tevita e sega ni ulumatua nei Jese. E itini sara vei ratou na le walu na luvena tagane. E qai basika na Mesaia ena iyatukawa i Tevita. (1 Sam. 16:10, 11; 17:12; Maciu 1:5, 6) E tarava yani o Solomoni, ia e sega ni ulumatua i Tevita.—2 Sam. 3:2-5.
E sega ni kena ibalebale qo mera beci kina na ulumatua. E dau bibi na itavi era lesi kina, nira veisosomitaki sara ga mera ulunivuvale. Ena vakaruataki tale ga vei ira na iwasewase ni ka kece me nodra.—Vkte. 43:33; Vkru. 21:17; Josua 17:1.
Ena rawa ni soli tale vua e dua na dodonu vakaulumatua. E sega ni vakadonui Isimeli o Eparama, mani soli na dodonu vakaulumatua vei Aisake. (Vkte. 21:14-21; 22:2) Me vaka sa tukuni oti, ni a soli vei Josefa na dodonu vakaulumatua, sega ni o Rupeni.
Meda raica tale mada na Iperiu 12:16, e tukuni kina: “Me kua tale ga ni dua vei kemuni e dau veiyacovi tawadodonu, se beca na veika tabu me vakataki Iso ni a solia na nona dodonu vakaulumatua me isosomi ni dua na veleti kakana.” Na cava e vakabibitaki tiko eke?
E sega ni vakamacalataka tiko e keri na yapositolo o Paula na nona kawa na Mesaia. E uqeti ira tiko ga na lotu vaKarisito mera ‘vakadodonutaka na sala e muria na yavadra.’ Me kua kina ni ‘bureitaki vei ira na loloma soli wale ni Kalou,’ e rawa sara ga ni yaco ke ra veiyacovi tawadodonu. (Iper. 12:12-16) Era na vakataki Iso ke ra cakava qori. E “beca na veika tabu,” e rawai ena ka ca.
A bula tiko o Iso ena nodra gauna na peteriaki, rairai vakaitavi tale ga ena so na gauna ena vakacaboisoro. (Vkte. 8:20, 21; 12:7, 8; Jope 1:4, 5) Ia ni tiko vua na rai vakayago, e vakawalena na itavi dokai kece qori me veisautaka kei na dua na veileti kakana. A rairai sega ni vinakata me tau vua na itotogi e parofisaitaki vei ira na kawa i Eparama. (Vkte. 15:13) E vakaraitaka tale ga o Iso nona beca se sega ni taleitaka na veika tabu, ni vakawatitaka e rua na yalewa lotu butobuto, rau rarawa kina vakalevu na nona itubutubu. (Vkte. 26:34, 35) E duidui sara vei Jekope, ni vakawatitaka ga e dua e qarava na Kalou dina!—Vkte. 28:6, 7; 29:10-12, 18.
Na cava gona eda rawa ni kaya me baleta na iyatukawa e basika kina na Mesaia o Jisu? So na gauna ena donui koya e ulumatua, so tale na gauna ena sega. Era kila qori na Jiu, era ciqoma tale ga ena gauna era vakatusa kina ni basika o Karisito ena iyatukawa i Tevita, e gone duadua vei ira na luvei Jese.—Maciu 22:42.


text:
Bukawaqa
Na bukawaqa sai koya na oxidation totolo ni dua na itukutuku ena exothermic wainimate ni, ka vagalalataki kina na katakata, rarama, kei na veimataqali ivoli, se lako mai na combustion se sega, Ena dua na gauna a vakayacori kina na combustion, e vakatokai na tikina ignition, na yameyame ni buka.
E dodonu me combustibles na buka, na katakata se ivakarau, oxidants kei wainimate ki na veiyaloni me rawa kina na kama, kevaka me na sotavi taucoko na kaukauwa ni combustion, ena vakama na vakaukauwa, kena itinitini, sa na yaco me ivalulevu.
Sa dau vakayagataki na buka ena tamata ena na butobuto, ena iteitei me baleta na vagalalataki vanua, me baleta na vakasaqa, vakacurumi na katakata kei rarama, me baleta na sikinalataka, propulsion inaki, smelting, vinakati, incineration na kena vakaoti, vakamai, kei iyaragi se ivakarau ni veivakarusai.


text:
Veimaliwai Vinaka kei Rau na Vugomu
Yavu ni Vuvale Mamarau
Veimaliwai Vinaka kei Rau na Vugomu
E kaya * o Neli: E sega ni dau madua o tinai Rusi me tukuna ni sega ni taleitaki au. Ia e va tale ga oya na ka rau cakava na noqu itubutubu vei Rusi ni keirau gade vei rau. Se qai vakadua meu raica ni rau vosa veibeci va oya! E vakavu leqa na neirau dau gade vei rau na noqu itubutubu, se vei rau na itubutubu nei Rusi.
E tukuna o Rusi: E sega ni dua na tagane se yalewa e donu vei tinaqu me vakawatitaka na luvena, qo na vuna mai na kena itekivu sa dau vakaraitaka tu ga o tinaqu ni sega ni taleitaki Neli. E va tale ga oya na nodrau rai na itubutubu i Neli me baleti au. Ni yaco na ituvaki qo, sa qai kuri ga ni leqa na neirau dau tovaki rau na neirau dui itubutubu, kei na neirau dau veibeitaki.
ERA rairai dau veiwalitaka vakalevu na dauvakalasalasa na veileqaleqati ni bula vakaveivugoni, ia qo e sega ni ka ni lasa ena bula ni veisiga. E tukuna o Reena e dua na yalewa vakawati mai Idia: “Sa vica vata na yabaki na nona dau via vakatulewa ena neirau bula vakawati o vugoqu yalewa. Niu sega ni cakava rawa vua e dua na ka e lai ku vei watiqu na noqu cudru. E kena irairai ni sega ni vakadeitaka rawa o watiqu me vakamarautaki tinana se me vakamarautaki au.”
Na cava era dau via vakatulewa kina eso na itubutubu ena bula vakawati nei luvedra? E dua na kena ivakaraitaki e tukuna o Neli e vakamacalataki ena itekivu ni ulutaga qo. “De dredre mera vakasamataka me dua e gone qai sega soti vua na kila me qarava na luvedra tagane se na luvedra yalewa.” E dua tale na vuna e vakamacalataka o Dilip na wati Reena. “O ira na itubutubu era susuga mai na luvedra ra qai solia taucoko kina na nodra bula era nanuma nira sa vakuai mai na bula i luvedra. Era leqataka tale ga ni se sega ni yalomatua sara na luvedra tagane se yalewa me rawa ni qarava vinaka na nona vuvale.”
Ia ena so na gauna o rau ga na veiwatini erau vakavuna na nona dau via vakatulewa na itubutubu ena nodrau bula vakawati. Meda raica mada na nodrau ivakaraitaki o Michael kei Leanne e dua na veiwatini erau tiko mai Ositerelia. “Na vuvale nei Leanne eratou dau veivolekati, ratou dau veivosaki vakadodonu,”e kaya o Michael. “Ni keirau vakamau oti, e se dau kere ivakasala ga vei tamana o Leanne ena so na ka me keirau vakatulewa ga kina. E levu na ka e kila o tamana, ia au sega ni taleitaka ni lako vua qai sega ni tukuna vei au!”
E matata ni veileqaleqati vakaveivugoni e dau vakaleqa na bula vakawati. O sotava tale tiko ga qori? Ena veimaliwai vinaka vakacava o watimu kei rau na nomu itubutubu? O na veimaliwai vinaka vakacava kei rau na nona itubutubu? Meda raica mada e rua na ka e vakadredretaka kei na ka o rawa ni cakava.
KENA IMATAI: E rairai dau volekati rau vakalevu na nona itubutubu o watimu. E kaya o Luis e dua na tagane vakawati mai Sipeni: “E nanuma o watiqu ni tawayalodina ke sega ni keirau tiko voleka vei rau na nona itubutubu.” E tomana, “Ia ena gauna e sucu kina na luvei keirau tagane, voleka ni veisiga erau tu e vale na noqu itubutubu, e lai lomaocaoca wale kina o watiqu. Qo e vakavuna na neirau dau veiba.”
Na ka me vakasamataki: Me baleta na ituvatuva ni vakawati e kaya na iVolatabu ni “na biuta . . . na tamana kei tinana na tagane, ka kabita na watina: a rau na lewe dua ga.” (Vakatekivu 2:24) Na “lewe dua ga” e sega ni vakaibalebale ena nodrau bula vata ga. Ia e vakaibalebaletaka na nodrau tauyavutaka na veiwatini e dua na vuvale vou—erau na vakaliuca qo mai na kena erau dui cavutu mai kina. (1 Korinica 11:3) Io, e dodonu ga me rau dokai rau na nodrau dui itubutubu na veiwatini, e okati kina na nodrau daukauaitaki rau. (Efeso 6:2) Vakacava na sala e kauaitaki rau kina na nona itubutubu o watimu, o lai nanuma kina ni o sega ni kauaitaki?
Na ka o rawa ni cakava: Raica vakayalomatua na ituvaki. O leqataka ni dau kabiti rau na nona itubutubu o watimu, se baleta ga ni o sega ni dau volekati rau va oya na nomu itubutubu? Ke va qori, ena tara vakacava na nomu rai me baleta na ituvaki qo na nomu isususu? De vakavuna tiko qo na nomu vuvu?—Vosa Vakaibalebale 14:30; 1 Korinica 13:4; Kalatia 5:26.
Mo vakalewa vinaka na kemu ituvaki ni o sauma na taro qori. Ia e bibi mo cakava vaka kina. Ke sa dau vu tu ga ni nomudrau veiba vakaveiwatini na veika me baleti rau na vugomudrau, e nomudrau leqa dina na nomudrau bula vakawati sega ni o rau na dui vugomudrau.
E levu na leqa e basika ena bula vakawati ni sega ni dau tautauvata na nodrau rai na veiwatini. Vakacava mo saga mo raica na ka mai na rai nei watimu? (Filipai 2:4; 4:5) Qori na ka a cakava o Adrián e dua na tagane vakawati mai Mexico. E kaya: “O watiqu e cavutu mai na vuvale e dau qiqo na nodratou rai, au sega gona ni veivolekati kei rau na vugoqu. Ena dua na gauna balavu au sega tu kina ni vinakata me keitou veimaliwai. Qo e ca ga kina na neirau bula vakaveiwatini ni vinakata o watiqu me volekati ratou tiko ga na nona vuvale, vakabibi o tinana.”
A mani veisau na ivakarau ni rai nei Adrián me baleta na ituvaki qo. E kaya: “Au kila na neirau veimaliwai vakalevu kei rau na vugoqu ena ca ga kina na lomai watiqu, ia ke sega ni keitou veimaliwai ena yaco tale ga kina na leqa. Au mani saga meu veimaliwai vinaka tiko ga kei rau na vugoqu.” *
TOVOLEA MADA QO: Drau dui vola vakaveiwatini na ka drau vakasamataka ni dodonu me kauaitaki ena bula vakaveivugoni. O rawa ni vola “Au nanuma ni . . . ” Drau veisau pepa. Oti drau veivosakitaka vata na sala vinaka me wali kina na veika drau dui kauai kina.
KENA IKARUA: E dau vakatulewa ena nomu bula vakawati na vugomu, e dau veivakasalataki ni sega ni gadrevi. E tukuna o Nelya e dua na yalewa vakawati mai Kazakhstan: “Ena vitu na yabaki ni neirau bula vakawati keirau laitiko vata kei na vuvale nei watiqu. E dau veibataki na sala me ratou tuberi kina na luvei keirau vaka kina na noqu vakasaqa kei na sasamaki. Au veivosakitaka na tikina qo vei watiqu kei vugoqu yalewa, ia e tubu ga kina na leqa!”
Na ka me vakasamataki: Ni o sa vakawati sa sega ni rau lewai iko na nomu itubutubu. Ia e tukuna na iVolatabu “ni ulu ni tagane yadua o Karisito, e ulu ni yalewa na tagane”—oya o watina. (1 Korinica 11:3) Me vaka sa vakamacalataki oti ni dodonu me rau doka na nodrau dui itubutubu na veiwatini. E kaya kina na Vosa Vakaibalebale 23:22: “Mo vakarorogo vua drau sa veitamani dina kaya, kakua talega ni ko beci tinamu ni sa qase mai.” Ia vakacava ke rau sega ni via kauaitaka na ituvatuva ni ulunivuvale na nomu itubutubu se na itubutubu nei watimu ena nodrau via vakatulewa ga?
Na ka o rawa ni cakava: Ena veinanumi, saga mo kila na vuna e via oga kina o vugomu ena bula nei luvena. E tukuna o Rusi sa cavuti oti mai: “Ena so na ituvaki era via kila na itubutubu ni o ira na luvedra era se kauaitaki ira tiko ga.” Na nodra dau oga tu ena nodra bula na luvedra de dua era sega ni nakita na nodra dau via vakatulewa ena bula vakawati nei luvedra, ena rairai rawa ni wali qo ena kena muri na ivakasala ena iVolatabu mera ‘dau yalorawarawa, mera dau veivosoti tale ga vakarawarawa ke dua e cudruvaka e dua na ka vua e dua tale.’ (Kolosa 3:13) Ia vakacava ke sa qai vakavuna ga vakalevu na nomudrau dau veiba vakaveiwatini na nona dau via vakatulewa o vugomu?
Eso na veiwatini era kotora na iyalayala vei ira na nodra dui itubutubu. E sega ni kena ibalebale me veibeci na sala e caka kina. * Ia mo dau vakaraitaka ena ka o cakava ni o vakaliuci watimu. Me kena ivakaraitaki, e kaya o Masayuki e dua na tagane vakawati mai Japani: “Ke rau tukuna na nomu itubutubu na nodrau nanuma, kua ni totolo ga mo vakaiotaka na ka erau tukuna. Mo nanuma tiko ni o sa tauyavutaka e dua na vuvale vou. Ena vinaka mo na rogoca e liu na nanuma nei watimu me baleta na ivakasala qori.”
TOVOLEA MADA QO: Mo drau veivosakitaka vakaveiwatini na sala cava e dau vakavuna kina na veiba na nodrau dau via vakatulewa na itubutubu. Mo drau vola vata na iyalayala drau kotora kei na sala mo drau muria kina, drau vakaraitaka tale ga ni drau dokai rau tiko ga na nomudrau itubutubu.
Ena wali e levu na veileqaleqati ni bula vakaveivugoni ke kilai na vuna, qai kua ni laiva me drau veivala kina vakaveiwatini. E kaya o Neli me baleta na vakasama oya: “Ena so na gauna e dau mosimosi dina ni keirau veivosakitaka vakaveiwatini na nodrau malumalumu na neirau dui itubutubu. Ia keirau sa qai vulica me kua ni keirau cakava qori me keirau veivakacudrui kina, ia me keirau walia ga na leqa. Ni keirau cakava qo, keirau veivolekati sara kina vakaveiwatini.”
[iVakamacala e ra]
^ para. 3 Sa veisau na yaca.
^ para. 14 Ia ke rau cala bibi na itubutubu—rau sega ni muduka ni rau veivutunitaka—ena vakaleqa na veimaliwai vakavuvale, ena yalana tale ga.—1 Korinica 5:11.
^ para. 19 Ena so na ituvaki, ena rairai gadrevi mo veivosaki vakadodonu kei rau na nomu itubutubu se o rau na vugomu. Mo cakava qo ena veidokai kei na yalomalua.—Vosa Vakaibalebale 15:1; Efeso 4:2; Kolosa 3:12.
[iYaloyalo ena tabana e 28]
TAROGA . . .
▪ Na itovo totoka cava au raica vei rau na vugoqu?
▪ Au na vakaraitaka vakacava niu kauaitaki watiqu, au dokai rau tale ga na noqu itubutubu?


text:
E Dua ga na Turaga Vinaka o Jisu?
Me Download
Ka e Kaya na iVolatabu
E kilai ena levu tale na ka o Jisu. E vakadinadinataki ni rogo duadua o koya ena ivolatukutuku ni kawatamata. Dikeva na veika era tukuna eso na daunitukutuku makawa kei na dauvolaivola me baleti Jisu:
“O Jisu na kai Nasareci . . . e kilai levu duadua ena itukutuku ni veigauna.”—H. G. Wells, daunitukutuku makawa ni Urope.
“E sega ni dua a bau bula e vuravura me veiuqeti vakalevu me vakataki [Jisu], qai yaga tiko ga ni toso na gauna.”—Kenneth Scott Latourette, daunitukutuku makawa ni Mereke, dauvolaivola tale ga.
Na iVolatabu e vakaraitaka na vuna e tamata rogo duadua kina o Jisu. Ni tarogi ratou nona imuri o Jisu ena nodratou nanuma me baleti koya, e sauma vakadodonu e dua vei ratou: “O kemuni na Karisito, na Luve ni Kalou bula.”—Maciu 16:16.


text:
8 Ena ikaono ni yabaki, ena ikaono ni vula ena ikalima ni siga ni vula niu dabe tiko ena noqu vale, era dabe tale tiko ga e mataqu na qase ni Juta, e mai tu vei au e kea na liga ni Turaga Cecere Duadua o Jiova.2 Niu vakararai tiko au raica sara e dua na ka e vaka na irairai ni bukawaqa. Na irairai ni tolona lako sobu e bukawaqa,+ e ramase na tolona lako cake me vaka na taliva ni koula e waki vata kei na siliva.+3 E qai dodoka mai o koya e dua na ka e vaka na irairai ni liga, e taura vata eso na drauniuluqu, e laveti au e dua na yalo ena maliwa ni vuravura kei na lomalagi, e kauti au sara i Jerusalemi ena raivotu ni Kalou, ina katuba ena matamata e loma+ donuya na vualiku, e duri tu kina na ivakatakarakara ni vuvu e dau qaravi, e uqeta na vuvu.+4 Ia raica! E tu e kea na lagilagi ni Kalou ni Isireli,+ e vaka na ka au raica ena vanua bucabuca.+5 E qai kaya vei au: “O iko na luve ni tamata, yalovinaka mo rai mada ina vualiku.” Au mani rai ina vualiku, au raica sara ni tiko na ivakatakarakara qo ni vuvu ena katuba ni matamata ni icabocabonisoro ena vualiku.6 E kaya vei au: “O iko na luve ni tamata, o sa raica na torosobu, na sevaki ni ka era vakayacora tiko eke+ na vuvale ni Isireli meu yawaka kina na noqu tikina tabu?+ O na raica e levu tale na ka vakasevaki e torosobu sara.”7 E qai kauti au o koya ina matamata ni raranivale, au mani raica e dua na qara e lalaga.8 E kaya vei au: “O iko na luve ni tamata, yalovinaka mo qiva na lalaga.” Au mani qiva na lalaga, au raica sara e dua na katuba.9 E kaya vei au o koya: “Mo curu i loma mo raica na ka ca, na ka vakasevaki era vakayacora tiko eke.”10 Au mani curu au vakararai, au raica sara ni ceuti tu ena lalaga taucoko na veimataqali ivakatakarakara ni manumanu qasi kece kei na manumanu vakasisila,+ kei na nodra matakau vakasisila* kece na vuvale ni Isireli.+11 Era duri tu e matadra e 70 na qase ni vuvale ni Isireli, e duri maliwai ira tale tu ga o Jesanaia na luvei Safani.+ Era yadua na itawatawa ni ka boivinaka e ligadra qai kuvu cake tiko na kubou ni ka boivinaka sara.+12 E kaya vei au o koya: “O iko na luve ni tamata, o sa raica na ka era cakava tiko ena buto na qase ni vuvale ni Isireli ena nodra dui rumu i loma e tuva tu kina na nodra matakau? Era kaya tiko, ‘E sega ni raici keda o Jiova. Sa biuta na vanua o Jiova.’”+13 E kaya tale vei au: “O na raica e levu tale na ka vakasevaki e torosobu sara era vakayacora tiko.”14 E kauti au sara ina katuba ena matamata ni vale i Jiova e tiko ena vualiku, au raica nira dabe tiko e kea na yalewa, era tagicaka tiko na kalou o Tamusi.15 E kaya tale vei au: “O sa raica qo, o iko na luve ni tamata? O na raica na ka e vakasevaki mai na kena qo.”+16 E mani kauti au ina raranivale e loma ni vale i Jiova.+ Era tiko ena katuba ni valenisoro i Jiova, ena maliwa ni varada kei na icabocabonisoro, e rauta ni 25 na tagane era vakanadakuya tu na valenisoro i Jiova ra qai vakanamata ina tokalau, era cuva tiko ena matanisiga ena tokalau.+17 E kaya vei au o koya: “O sa raica qo, o iko na luve ni tamata? Vakacava, e ka wale mera vakayacora na vuvale ni Juta na ivalavala sevaki qo, mera vakasinaita na vanua ena ivalavala kaukaua+ mera vakacudrui au tiko ga? Era dodoka tiko eke na tabanikau* e ucuqu.18 O koya gona au na cudruvi ira vakalevu. Ena sega ni lomani ira na mataqu, au na sega ni nanumi ira.+ Era na tagi mai vei au ena domolevu, ia au na sega ni rogoci ira.”+
iVakamacala e ra
^ Kena vosa vakaIperiu e rairai veiwekani kei na dua na vosa ni “denimanumanu,” e vosa ni veibeci.
^ Qo beka na tabanikau e vakayagataki ena qaravi matakau.
VAKADEWA NI VURAVURA VOU (VAKADEWA VAKAVOUTAKI NI 2013)


text:
CAKACAKA LEVU ERA DAU QARAVA NA CAKACAKA ENA TABANA NI GAUNISALA ENA GAUNA NI TAU BI NA UCA KA SISI NA QELE E LOMA NI GAUNISALA.
Written by Maikeli Radua on January 12, 2022
Picture credit: Fiji Roads Authority
Vaka mera dau veisemati wasoma na tau bi ni uca kei na sisi ni qele.
Edau vatubu rarawa toka ni dau sisi na qele ka ubia mai na gaunisala levu ka vakataotaka na nodra veitosoyaki na lori ka vakadredretaka na noda veitosoyaki na lewenivanua mai na dua na vanua kina dua tale.
Vica na vanua ena noda vanua e sisi kina na qele ena macawa qo ka sa tu kina edua na i tavi levu vei ira na cakacaka e gaunisala ena kena sagai me vagalalataki na qele mai na gaunisala ni veitosoyaki.
Ena itaba ka koto qori mai cake o na sarava kina na nodra saga tiko na tamata cakacaka ena noda veigaunisala me samaki na sisi ni qele mai Lomaloma ki Urata mai Vanualevu ka sa rawa tale ni vakayagataki ena gauna qo.
Vakarorogo tikoga mai ena Vitifm 92.2FM/92.6FM/92.0FM ena kena i tukutuku matailalai.


text:
SERE VOU-NOQU DAULOMANI-MAREAU BROTHERS
Written by Ben Ravulo on May 25, 2022
E ratou sa mai tauyavutaka edua na nodratou matasere vou na veitacini na Mareau Brothers ka ratou via tomana ga na weni yavana na turaga na tamadratou o Jale Mareau,ka sa mai kacivi na nona bula ena vuravura oqo ena vuku ni veivakamarautaki kei na taledi vinaka ni lagasere ka sa tiko vei iratou.
“NOQU DAULOMANI”-oqo edua na nodratou sere vou ka talanoataki kina edua na cauravou ka tavaledratou,ka rau a veitalanoa kaukauwa saraga kei dua na goneyalewa me rauta e lima na vula nodrau veikilai,veivolekati sara ka sega ni kila tiko ko tagane ni ra sa saga tiko na wekai yalewa na nona lako i Igiladi me laki lewena na British army.
Ea qai kidacala ena dua na siga na tavaledratou oqo,ni sa mai tatau vua o yalewa vua,ni sa na biubiu sara tikoga kina nai golegole ki Bolatagane ena siga ka tarava.
Na veitataunaki oqo e sega ni tadra vakadua na cauravou oqo ka vakavuna sara ga na nona veilecayaki me vaka ni sa yali mai vua na nona ka talei ka lutu sara ga kina na yagona.
Rawa ni ko na rogoca na sere oqo ka mo vakarorogo mai ena VitiFm 92.2fm,92.6fm kei na 92fm.
VITI FM – E KAMICA QAI KACHII


text:
Vakalailai taki na gauna ni nodra qito video game:Jaina-Vakacava o ira noda gone?
Written by Atu Kurumudu on November 24, 2022
Era sa tekivu valuta rawa tiko na itabagone mai Jaina na idre levu ka tiko ena video game.
Me tekivu mai na Okosita , sa dau soli tiko vei ira na gauna mera dau vagalalataki ira kina mai na video game ena loma ni dua na macawa.
Ena dua nai tukutuku ka tabaki ni oti e dua na vakadidike e laurai kina ni 75% ni itabagone kara dau qito video game, sa lutu sara na auwa ni nodra qito kina 3 ga na auwa ena dua na macawa.
Muria mai nai tuvatuva oqo ni levu na leqa sa laurai me vaka na nodra sa sega ni dau vakarorogo e vale kei na valenivuli na gone, sega nira vakasama vakavinaka ka sega talega nira dau moce vakavinaka.
Ena 2021, vei ira na gone yabaki 14 ka lako sobu , sa vakaiyalayala ga na nodra sarasara ena nodra dui TikTok account ena 40 na miniti ena loma ni dua na siga.
source:bbc


text: 4 Au vakasamataka tale na veivakasaurarataki kece e caka tiko ena ruku ni matanisiga. Au raica na wainimatadra na vakasaurarataki ia e sega ni dua me vakacegui ira.+ E tu na kaukaua vei ira na vakasaurarataki ira, e sega ni dua me vakacegui ira.2 Au vakacaucautaki ira na mate era sa mate yani, sega ni o ira na bula era se bula+ tiko.3 E uasivi rau qori o koya se bera ni sucu,+ ni sega ni raica na cakacaka vakatuburarawa e vakayacori ena ruku ni matanisiga.+4 Au raica na levu ni nodra sasaga* kei na maqosa ni ka era cakava e vu ni nodra veivuvutaki na lewenivanua,+ qo tale ga e ka wale, e tautauvata kei na cemuria na cagi.5 Na tamata lialia e roqoliga, e vuca yani na lewena.*+6 E vinaka me sinai e dua na liga ena vakacegu, e ca ni sinai ruarua na liga ena cakacaka kaukaua qai tautauvata kei na cemuria na cagi.+7 Au vakasamataka e dua tale na ivakaraitaki ni ka wale ena ruku ni matanisiga:8 E tiko duadua e dua na tamata, e sega na nona itokani, e sega na luvena se tacina, ia e sega ni mudu na nona cakacaka kaukaua kece. E sega ni mamau na matana ena iyau.+ Ia e bau taroga, ‘Ena vuku i cei au cakacaka tiko kina vakaukaua meu vakuai au ena ka vinaka’?+ Qo tale ga e ka wale, e cakacaka vakatuburarawa.+9 E vinaka na le rua mai na le dua+ ni vinaka na isau ni nodrau cakacaka vakaukaua.10 Ke lutu e dua, ena vakaduri koya na kena isa. Ia na cava ena yacovi koya e lutu ni sega ni dua me vakaduri koya?11 Ke rau davo vata tale ga e le rua erau na katakata, ia ena katakata vakacava ni le dua ga?12 E dua e rawa ni vakamalumalumutaka e lewe dua, ia ni rau le rua erau na vorati koya. Ena sega ni cavuka totolo* na dali e tali tolu.13 E vinaka na gone vuku e dravudravua, e ca na tui qase lialia+ e sega ni via rogoca na ivakasala.+14 Ni biuta o koya* na valeniveivesu me tui,+ ia e sucu dravudravua ena matanitu nei koya oya.+15 Au vakasamataki ira kece na bula era veilakoyaki voli ena ruku ni matanisiga, kei na ka ena yacova na cauravou e sosomitaki koya kadua.16 E sega ni wili rawa o ira na tokoni koya, era na sega ni marautaki koya o ira na muri mai.+ Qo tale ga e ka wale, e tautauvata kei na cemuria na cagi.


text:
Author: Maikeli Radua
Page: 2
Photo: File Image from Ministry of Itaukei Affairs Edau tukuni tu ni duatani na mataqali vuku edau tu vei ira na noda qase, ka ni oqo na vuku itaukei ka ra sega ni vulica mai na dua na kena koronivuli. Era kila vinaka ni sa vakarau dua na draki ca levu e vakarau […]
Image: Vodafone Fiji Bati Lewe 8 taucoko na timi era sa vakadeitaki ira ena kotafainala ni Rugby League World Cup ena mua ni macawa qo. Rau na dolava tiko o Australia kei Lepanoni na kotafainala ena 7:30am ena Sigatabu,Igiladi rau na sota kei PNG ena 2:30am Sigatabu, tarava o Vodafone Fiji Bati kei Nz ena […]
Photo: File image Ena i matai ni siga ni vula o Noveba edai, sa mai yabaki 26 kina na nomuni valeniwalesi na VITIFM 92.2FM ena nona vakamarautaki keda voli na lewenivanua e Viti kei vuravura taucoko. E a dolava na nona veiqaravi na VitiFM e Viti ena i matai ni siga ni vula o Noveba […]
Fiji Airways Men’s National 7’s Coach Ben Gollings. Sa ratou tu vakarau tu na noda cauravou ena sotasaota levu ni Hong Kong 7’s ena mua ni macawa qo. Vakaraitaka o Ben Gollings ni vakanuinui kece sa tu yani e Viti oya me ratou qaqa, ka maroroya tale na i cocovi ka ratou rawata vakaveitaravi ena […]
Namaki mena levu era na vakacakacakataki ena kena sa vakarau ta na $1.5 billion Suva – Nadi Freeway ka namaki mena tekivu na kena ta ena yabaki 2025, kei na $100 milion Nadi – Lautoka Bypass ka namaki me sa tekivu ta ena 2024. Vakaraitaka o Kamal Prasad na CEO ni Fiji Roads Authority ni […]
Photo: File Rau a coqa mamaca edua na taxi kei na dua tale na lori ena gaunisala na Queen’s Highway mai Kalokolevu. Vakaraitaka na i tukutuku ni ovisa ni a cici tiko mai edua na lori mai Suva, me gole tiko vaka kina yasayasa vaka Ra ka qai ceba tani mai na gaunisala e ciciva […]
18 year old Tamanikawa ena nona gole tiko kina mataveilewai…Image: Fiji Police. E sa lewa na mataveilewai me sa na tauri tale tiko vakavesu o Anaseini Tamanikawa na goneyalewa ka beitaki tiko ena nona soli tukutuku lasutaki vei ira na ovisa. Lasutaka na goneyalewa qo ni ra vesuki koya vakaukauwa eso na i lala tagane […]
Image: Shamilly Precious Liganivai. Sa mai beitaki tiko na goneyalewa yabaki 18 mai Matawalu Lautoka, ena solia edua na i tukutuku lasutaki kivei ira na ovisa. Tukuni ena kena i talanoa ni a lasutaka o goneyalewa qo ni a vesu mai vei ira eso na i lala tagane, vakavodoki vakaukauwa ena dua na lori, ka […]
Picture: File World Rugby Namaka tiko ni sa na kacivaki ena macawa qo na noda timi na Fiji Airway’s Men’s 7’s Team kina Hong Kong 7’s. Vakaraitaka na CEO ni Fiji Rugby Union o John O’Connor ni sa na kacivaki tiko na timi ena macawa qo ni se bera ni ratou vuka yani ena […]
Picture credit: Fiji Rugby. Sa mai kacivaka o Senirusi Seruvakula edua na timi kaukauwa mena sota kei Varanise ena i otioti ni nodratou qito vakatobu ena Women’s World Cup. Yatu e liu eratou na duri tale kina o Iris Verebalavu,Siteri Rasolea kei Vika Matarugu.Ena kavetani tale o Asinate Serevi. Fijiana team V France: 1. Iris […]


text:
TEKIVU NA SOTASOTA NI ANZ MARAMA CHAMPIONSHIP
Written by Atu Kurumudu on March 18, 2022
Dolavi ena rara levu mai na ANZ Stadium e Laucala na nodra sotasota na marama ena qito Raka. Rau mai sota ena U19 na timi ni Tailevu kei na Namosi qai mai qaqa kina na timi ni
Tailevu ena 36 kei sega. Sa qai dina kina na vosa ni veisamei ka dau boletaki vakalevu ga mai Tailevu, Bili-Tiko-Tailevu! Ena qito talega na timi levu ni Tailei kei Namosi ena yakavi ni kua, ni bera ni qai vuke e loma ni rara na timi ni Suva kei Nadroga
Mai na Churchill Park, e winitaka o Naitasiri na U19 ena 25 ka sega ni va-kai rawa o Lautoka.


text:
2018 na yabaki Au dau vakananuma
Au vosa yalayala kina e matamu Meu nomu bobula
Daru vauci tu vakamatanitu, lotu kei na vanua
Maroroya dei na dina e utoqu
Ka dredre meu biuta
Ko tubera yani na nomu yaqona, noqu lomani vale
Mo laki vakaraitaka na lomamu, lei noqu tagane
Ko ciqomi mai ena marau, saumi na gagadre
Na salusalu ni vuvale totoka, e soli mai cake
Ko qasenivuli voli daulomani,ko mani lesi sara
Ki Moto Ba mona laki veiqaravi,tawa guilecava
Valenibula meu vakavakarau, vei rau na drua
Tekivu luluqa kina nai sema, daru a vauca
Oti e dua na vula neitou sasaga, vakabulabula
Talevoni ko tukuna mo kauti keitou yani ki Ba
Qeqera malua na uca ni yali ka Rui batabata
Na lasu kei na vakaulubale, ko sa vakatara
Veika ko vunia e mataqu yaco meu sa kila
Ko buluta voli sobo mei cavai ena ceburaki ga
Ko sa wasea tani na nomu dodomo,vei kequi karua
Buwawa e matamu na matadratou na luvemu Dina
Cava beka noqu cala vei iko,isa sekonaia
Mo sauma lesu tu ena lasa, voroki noqu dina
Wainimataqu Au kania lo voli,ka drodro malua
Niu nanumi iratou na lailai,Au dau mosita
Au sa tatau meu sana suka lesu
Ka qaravi iratou na luvequ
Maia, pa, faith kei ataliyah
I Sauni taro cava beka meu sauma
Ke ratou mani mai tarogi iko
Ni ratou sa matua


text: 50 Qo na ka e kaya o Jiova:“I vei na ivola ni veisere+ nei tinamuni au vakatala?Seu dinau tu vei cei meu volitaki kemuni kina?Raica! Ena vuku ni nomuni cala+ oni volitaki kina,Ena vuku tale ga ni nomuni cakacala e vakatalai kina o tinamuni.+2 Na cava ga e sega ni tiko kina e dua niu lako yani?Na cava e sega ni rogo kina e dua niu kaci?+E lekaleka na ligaqu meu veisereki,Se sega na noqu kaukaua meu veivakabulai?+Raica! Niu veivunauci au vakamacara kina na wasawasa,+Au vukica na veiuciwai me vanua dravuisiga.+E bona na kedra ika ni lailai na wai,Era mate ena karamaca.3 Au vakaisulutaka na lomalagi ena butobuto,+Au cakava na isulutaga me kena iubi.”4 E solia vei au na Turaga Cecere Duadua o Jiova na yame e vakavulici,*+Meu kila na vosa donu meu cavuta* vua e oca.+E vakayadrati au ena veimataka,E dolava na daligaqu meu vakarorogo me vakataki ira na vakavulici.+5 E dolava na daligaqu na Turaga Cecere Duadua o Jiova,Ia au sega ni cata.+Au sega ni vakanadakuya.+6 Au solia na dakuqu vei ira na mokuti auKei na baluqu vei ira na cavu kumi.Au sega ni tabonaka na mataqu mai na ka velavela kei na ikasivi.+7 Ia na Turaga Cecere Duadua o Jiova ena vukei au.+Oya na vuna au na sega ni madua kina.Oya na vuna au vakaukauataka kina na mataqu me vaka na vatu gagata,+Au kila niu na sega ni madua.8 Sa voleka mai o koya e vakadonui au.O cei me beitaki au?+Me keirau mai duri vata.*O cei e via vorati au?Me torovi au mai.9 Raica! Ena vukei au na Turaga Cecere Duadua o Jiova.O cei ena vakacalai au?Raica! Era na madra kece me vaka na isulu.Ena kani ira na sarasara.10 O cei vei kemuni e dokai* JiovaE rogoca na vosa ni nona dauveiqaravi?+E lako ena butobuto, e sega vua na rarama?Me nuitaka na yaca i Jiova, me ravi* vua na nona Kalou.11 “Raica! O kemuni kece na waqara tiko na buka,Oni vakacaudreva na lidi ni buka,Moni lako ena rarama ni nomuni bukawaqa,Ena lidi ni buka oni vakacaudreva.Qo na ka oni na rawata mai ligaqu:Oni na davo sobu ena levu ni mosi.


text:
Na Cava na Kena iBalebale Mo ‘Rokovi Tamamu kei Tinamu’?
Kena isau vakaivolatabu
E cavuti vakalevu ena iVolatabu na ivakaro mo “rokova na tamamu kei na tinamu.” (Lako Yani 20:12; Vakarua 5:16; Maciu 15:4; Efeso 6:2, 3) E va na ka e okati ena ivakaro qori.
Vakavinavinaka. Vakavinavinakataka na veika rau cakava ena vukumu na nomu itubutubu, qori e vakaraitaka ni o rokovi rau. O rawa ni vakaraitaka nomu vakavinavinaka ena nomu vakamareqeta nodrau ivakasala. (Vosa Vakaibalebale 7:1, 2; 23:26) E kaya na iVolatabu nira “isakisaki” na itubutubu, kena ibalebale e dodonu mo sakitaki rau na tamamu kei na tinamu.—Vosa Vakaibalebale 17:6.
Talairawarawa. E soli vakalou na lewa e tu vei rau na nomu itubutubu. Ke o nanuma tiko qori ena gauna o se gone kina, o na rokovi rau na tamamu kei na tinamu. Oni vakasalataki na gone ena Kolosa 3:20: “Ni talairawarawa vei ira na nomuni itubutubu ena ka kece, ni marautaka qori na Turaga.” O Jisu mada ga e dau talairawarawa vei rau na nona itubutubu ni se gone.—Luke 2:51.
Veidokai. (Vunau ni Soro 19:3; Iperiu 12:9) E dodonu me veidokai na ka o tukuna, kei na ivakarau ni nomu vosa. Eso na ka era cakava na itubutubu ena rairai vakadredretaka nodra dokai. Ia e se bibi tiko ga mera rokovi ira nodra itubutubu na gone, mera kua ni dau veibeci ena nodra vosa kei na itovo. (Vosa Vakaibalebale 30:17) E kaya na iVolatabu ni dua na cala bibi na nodra vosavakacacataki na tama kei na tina.—Maciu 15:4.
Veivuke. Erau na rairai vinakata na veivuke na nomu itubutubu ni rau sa qase. O rokovi rau na nomu itubutubu ni o vukei rau ena ka rau vinakata. (1 Timoci 5:4, 8) Kena ivakaraitaki, a tataunaki tinana o Jisu vua e dua ena gauna sa voleka kina ni mate.—Joni 19:25-27.
Rai cala me baleta nodra rokovi na itubutubu
Rai cala: O rokovi rau na nomu itubutubu ni o solia vei rau na galala me rau vakatulewa ena nomu vakawati.
Ka dina: E kaya na iVolatabu ni sa na sega ni vakaliuci ira nona itokani se wekana o koya e vakawati. E kaya na Vakatekivu 2:24: “Ena biuti tamana . . . kei tinana o tagane, ena kabiti watina.” (Maciu 19:4, 5) E rawa ni rau kere ivakasala na veiwatini vei rau na nodrau itubutubu se vugodrau. (Vosa Vakaibalebale 23:22) Ia erau na sega ni solia na galala vei ira na wekadrau mera vakatulewa ena nodrau vakawati.—Maciu 19:6.
Rai cala: Dodonu me rau lewa na ka kece na itubutubu.
Ka dina: E solia vei rau na itubutubu na Kalou na galala me rau lewa nodrau vuvale. Ia e vakaiyalayala na lewa e soli vua na tamata, o koya e lewa na ka kece na Kalou. Kena ivakaraitaki, eratou kaya na tisaipeli i Jisu ni ratou vakaroti me ratou talaidredre vua na Kalou: “E dodonu me keitou talairawarawa ga vua na Kalou ni iliuliu, sega vua na tamata.” (Cakacaka 5:27-29) Era na talairawarawa tale ga na gone vei ira na itubutubu “me vaka na loma ni Kalou,” se na ka kece e sega ni veisaqasaqa kei na lawa ni Kalou.—Efeso 6:1.
Rai cala: O rokovi rau na tamamu kei na tinamu ni o muria nodrau vakabauta vakalotu.
Ka dina: E veiuqeti na iVolatabu meda vakatovolea na veika eda vulica, meda raica ke dina na ka eda vakavulici kina se sega. (Cakacaka 17:11; 1 Joni 4:1) Qori e rawa ni vakavuna noda sega ni muria nodra vakabauta vakalotu na noda itubutubu. Era cavuti ena iVolatabu eso na tamata yalodina ni Kalou era sega ni muria na lotu ni nodra itubutubu, kena ivakaraitaki o Eparama, Ruci, kei na yapositolo o Paula.—Josua 24:2, 14, 15; Ruci 1:15, 16; Kalatia 1:14-16, 22-24.
Rai cala: Ke o rokovi rau nomu itubutubu, o na vakaitavi ena solevu era vakalomavinakataki kina na wekamu era sa mate.
Ka dina: E kaya na iVolatabu: “E dodonu mo sokalou vei Jiova na nomu Kalou, me vakatabakidua vua na nomu veiqaravi tabu.” (Luke 4:8) Na Kalou e sega ni taleitaki koya e vakalomavinakataki ira na wekana era sa mate. E kaya tale ga na iVolatabu ni “o ira na mate era sega sara ga ni kila e dua na ka.” Io, era sega ni kila na ka e caka mera vakalomavinakataki kina, era sega ni rawa ni vukei ira na se bula tiko se vakaleqai ira.—Dauvunau 9:5, 10; Aisea 8:19.


text:
LEWE 9 ERA TAURI VAKAVESU ENA KARUSA NI WAVU MAI IDIA
Written by Demesi Kakaya on November 1, 2022
E ratou mai tauri vakavesu e 9 na lewenivanua ka ratou vakabauti ni ratou sema ena kena mai karusa na wavu ka ra ya mai leqa kina 141 mai Gujarat , Idia. Lewe 4 mai vei iratou na lewe 9 e ratou sa vakatarogi tiko ena gauna qo ka ratou ya sema ena kena vakavoutaki na wavu.
Ciqomi ni vuqa era mai leqa qo era gone , marama ka vuqa era sa qase. Na wavu qo sa yabaki 140 na nona veiqaravi ka sa vakatabui tu me vakayagataki ka dau nodra vanua tu ni sarasara na saravanua. Na wavu qo sa qai mai dola tale ena macawa sa oti ni oti na kena mai vakavinakataki.
Tomani tiko ena gauna na veivaqaqai mai na tabana ni ovisa vei iratou na tabana kara mai sainitaka na konitaraki ni kena mai vakavinakataki na wavu ena macawa sa dromu.
SOURCE : BBC NEWS


text: 47 E mani lako o Josefa me tukutuku vei Fero:+ “Sa biuti Kenani mai o tamaqu, o iratou na tuakaqu, na nodratou qelenisipi, na nodratou qelenimanumanu, kei na ka kece eratou taukena, eratou sa tiko ena vanua o Koseni.”+2 E kauti ratou e lima na tuakana qai lai vakaraitaki ratou vei Fero.+3 E taroga sara o Fero vei ratou na tuakana: “Na cava na nomudou cakacaka?” Eratou sauma vei Fero: “O keitou na nomuni tamata keitou dau vakatawa sipi, o keitou kei ira na tukai keimami.”+4 Eratou kaya sara vei Fero: “Keimami lako mai qo me keimami tiko vulagi ena vanua,+ ni sa sega na veico mera kana kina na neimami qelenimanumanu na nomuni tamata, ni sa kaukaua sara na dausiga ena vanua o Kenani.+ Yalovinaka, ni vakatara mada ga me keimami vakaitikotiko na nomuni tamata ena vanua o Koseni.”+5 E qai kaya o Fero vei Josefa: “Sa lako mai vei iko na tamamu kei ratou na tuakamu.6 Sa tu qo e matamu na qele kei Ijipita. Me ratou lai vakaitikotiko na tamamu kei na tuakamu ena qele vinaka duadua.+ Me ratou vakaitikotiko ena vanua o Koseni, ia ke o kila ni so vei ratou e tamata nuitaki, mo lesi ratou me ratou lewa na noqu qelenimanumanu.”7 E qai kauti Jekope na tamana o Josefa me rau veikilai kei Fero, mani vosa vakalougatataki Fero o Jekope.8 E tarogi Jekope o Fero: “O sa yabaki vica?”9 E sauma o Jekope: “Sa 130 na yabaki na noqu veilakoyaki* voli. Na yabaki ni noqu bula e vica wale sara qai vakavurarawa,+ e sega ni bau yacova na yabaki ni nodra bula na tukaqu ena gauna era veilakoyaki* voli kina.”+10 Oti oya e vosa vakalougatataki Fero o Jekope qai gole sara yani.11 E raica o Josefa me ratou vakaitikotiko e kea o tamana kei ratou na tuakana, e solia vei ratou e dua na tikiniqele ena vanua o Ijipita, na tikiniqele vinaka duadua ena vanua o Ramisese,+ me vaka ga e vakarota o Fero.12 E solia tiko ga o Josefa na kakana* vei tamana, vei ratou na tuakana, kei na lewenivuvale kece i tamana, me vaka ga na kedra iwiliwili na luvedra.13 E sega ni qai vo na kakana* ena vanua kece ni sa tatara sara vakaca na dausiga, ra qai malumalumu na lewenivanua e Ijipita kei Kenani ena vuku ni dausiga.+14 E soqona mai o Josefa na ilavo kece e tiko ena vanua o Ijipita kei na vanua o Kenani me baleta na covuata era volia tiko na lewenivanua,+ qai kauta tiko ga na ilavo ena vale i Fero.15 E mani vakayagataki kece na ilavo ena vanua o Ijipita kei na vanua o Kenani, era tekivu gole mai vei Josefa o ira kece na kai Ijipita ra qai kaya: “Ni solia mai vei keimami na kakana! Na cava me keimami mate kina e matamuni ni sa oti na neimami ilavo?”16 E qai tukuna o Josefa: “Ke sa oti na nomuni ilavo, solia mai na nomuni manumanu, au na qai solia vei kemuni na kakana me isosomi ni nomuni manumanu.”17 Era sa qai kauta mai vei Josefa na nodra manumanu, e qai solia tiko ga vei ira o Josefa na kakana me isosomi ni nodra ose, nodra sipi, nodra bulumakau, kei na nodra asa, e solia tiko ga vei ira na kakana me isosomi ni nodra manumanu kece ena yabaki oya.18 Ni sa cava na yabaki oya, era lako yani vua ena yabaki e tarava qai kaya: “Keimami na sega ni vunitaka vei kemuni na neimami turaga ni sa soli kece vei kemuni na neimami ilavo kei na neimami manumanu. Sa sega ni dua tale na ka e vo me nomuni na neimami turaga, vakavo ga na yago i keimami kei na neimami qele.19 Na cava me keimami mate kina e matamuni, o keimami kei na neimami qele? Ni voli keimami kei na neimami qele me isosomi ni kakana, keimami na qai bobula i Fero, qai nona na neimami qele. Solia vei keimami na sorenikau me keimami bula kina qai sega ni mate, me kua tale ga ni lala na neimami qele.”20 E qai volia o Josefa na nodra qele kece na kai Ijipita me nei Fero, nira volitaka na kai Ijipita kece na nodra tikiniqele baleta na ca ni dausiga, mani taukena kina na qele o Fero.21 E qai tokitaki ira na lewenivanua ina koro e toka voleka vei ira, mai na dua na yasa i Ijipita ina dua tale na yasana.+22 Na nodra qele duadua ga na bete e sega ni volia o koya,+ ni lako mai vei Fero na nodra ivotavota na bete ra qai bula ena nodra ivotavota e solia o Fero. Oya na vuna era sega ni volitaka kina nodra qele.23 E qai tukuna o Josefa vei ira na lewenivanua: “Raica, nikua au sa voli kemuni kei na nomuni qele me taukena o Fero. Sa tu qo na nomuni sorenikau, moni kaburaka sara ena qele.24 Ni sa vua, moni solia vei Fero e dua na ikalima,+ ia ena nomuni e va na iwasewase me nomuni sorenikau ena were, me kemuni kakana kei ira na tiko ena nomuni vale, me kedra tale ga na luvemuni.”25 Era mani kaya: “Oni sa vakabulai keimami.+ Me nanumi keimami mada ga na neimami turaga, me keimami qai bobula i Fero.”+26 E qai bulia o Josefa e dua na lawa e se tu ga me yacova mai nikua ena vanua taucoko o Ijipita, oya ni na taukena o Fero e dua na ikalima. Na qele duadua ga e nodra na bete e sega ni taukena o Fero.+27 Era tawana voli ga na Isireli na vanua o Koseni+ ena vanua o Ijipita ra qai vakaitikotiko kina, era vakaluveni ra qai le levu sara.+28 E tiko voli ena vanua o Ijipita o Jekope me 17 na yabaki, ia na veisiga kece ni nona bula o Jekope e 147 na yabaki.+29 Sa roro mai na siga me mate kina o Isireli,+ mani kacivi Josefa na luvena qai tukuna vua: “Keu bau nanumi e matamu, yalovinaka biuta na ligamu ena ruku ni sagaqu, mo qai vakaraitaka vei au na loloma e dei kei na yalodina. Yalovinaka, kua ni buluti au e Ijipita.+30 Niu mate,* mo kauti au tani mai Ijipita qai buluti au ena nodra ibulubulu na noqu qase.”+ E sauma: “Au na cakava sara ga na ka oni tukuna.”31 E qai kaya vua: “Mo bubului vei au.” E bubului sara.+ Sa qai cuva sobu o Isireli ena ulu ni nona idavodavo.+


text:
4
1 Pa kenuna sa Tamasa meke e Zisu Karisito, sapu kaqu varipitui ni sari na tie toadi meke na tie matedi, pa Nana pinule mae meke pa Nana Binaṉara, si garunigo rau, 2 pude mu tarae nia sa Zinama te Tamasa. Mamu koa va namanama pude tozi vura nia doduru totoso be qetu nia babe lopu qetu nia rina tie. Mu norei, na va toṉoti, na va ṉiṉirai, meke va tumatumae i sarini pa doduru ṉinoṉo. 3 Sina kote mae sa totoso, pana lopu kote hiva va avosi rina tie sari na vina tumatumae leadi. Ba kote hiva va avosi tu rini sari na votiki vina tumatumae, meke kote hatai rini sari soku votivotiki tie va tumatumae, pude tozi ni sapu gua hiva va avosi rini. 4 Meke kote korodia hokara pude va taliṉa la ia sa hinokara, meke kote va avoso la i tu rini sari na vivinei kokohadi. 5 Ba agoi, si mamu kopu pule nigo koari doduru mua hahanana, turu va nabu koari na tinasuna, mamu tarae nia sa Inavoso Leana koari na tie pude madi va hinokara, mamu tavete va gorevura i sari doduru mua tinavete ninabulu.
6 Ba sapu arau si ele kamo mae sa totoso, pude kaqu tava vukivukihi sa qua tinoa, meke hiera mo sa qua totoso pude taluarae. 7 Ele varipera nia rau sa vinaripera leana, ele haqala kamoa rau sa vina betona sa qua vinarivose, meke ele kopu valeana nia rau sa rinaṉeraṉe. 8 Meke kamahire si korapa va naqitia Tamasa sa qua pinia, sapu sa tinoṉoto tanisa Baṉara. Sa tinoṉoto asa, si kote poni nau sa Baṉara, sa tie varipitui toṉotona pa rane vinaripitui. Lopu arau mo, ba gua tugo sari doduru tie pu aqa va ṉoṉo nia sa Nana minae.
Sari na Tinepa Vina Betobeto Koe Timote
9
Mamu podeke sisigitia pude tuture mae koa rau. 10
Ura e Dimasi si tataru nia sa kasia popoa hie, ke luara pani au sa, meke la gua nana pa Tesalonaika. E Kiresenisi si la pa Qalesia, meke e Taetusi si la gua pa Dalamesia.* 11
Telena mo e Luke si korapa koa nana koa rau he. Ke mamu vagia se Maka, mamu turaṉa mae nia koa rau, sina kote boka toka nau sa pa qua tinavete.* 12
Ele garunu la nia rau pa Episasi se Tikikasi.* 13
Pana mae goi si mamu paleke mae nia sa qua koti sapu veko hola ia rau koe Kapasi pa vasileana Toroasi. Paleke maeni sari na Kinubekubere Hope ta viqusudi, meke gua tugo sari na Kinubekubere Hope saripu ta tavetae kapu kurukuru.*
14 Se Alekezada sapu sa tie tavete kopa, si ele ṉoṉovalau si rau, ba sa Tamasa tu kote va kilasa nia koasa sapu gua tavetia sa. 15 Maqu va balau igo koa sa, sina kana zoṉazoṉa ia sa sa inavosona e Zisu Karisito.
16 Pa qua totoso kekenu sapu lavelave pule nau telequ pa vinaripitui, si loke tie toka nau, ba luara veko pani au ri doduru. Mani taleoso ni Tamasa si arini. 17 Ba turu kapae koa rau sa Baṉara, meke va ṉiṉirau Sa pude qu tarae va hokoto ia rau sa Inavoso Leana, meke pude madi avosia ri doduru tie Zenitailo, meke pude maqu ta harupu pa minate si rau. 18 Kote harupau e Zisu Karisito koari doduru tinasuna meke kote turaṉa va kamo valeanau Sa koasa Nana Binaṉara pa Maṉauru. Mani koa koa Sa sa vina lavata ninae rane ka rane. Emeni.
Zinama Tataru Vina Betobeto
19
Tozia sa qua tataru koari Pirisila e Akuila, meke koe Onesiporasi meke sa nana tatamana.* 20
Se Erasitasi si koa hola pa Koriniti, meke veko hola ia rau pa Mailitasi se Toropimasi, sina ta razae moho si asa.* 21
Mamu podekia pude tuturei mae sipu lopu ele kamo sa totoso ibu.
Dia tataru koa goi gua sari Eubulusi, Pudenisi, Lainusi meke Kalaudia, meke gua tugo sari doduru tamatasi hire pa linotu.
22 Sa Tamasa si mani koa koasa maqomaqomu, meke sa Nana tataru lopu ta ṉana kamona si mani koa koa gamu doduru.


text:
Radio Fiji One
Radio Fiji One (Domoiviti) is the National Broadcaster in Fiji for the iTaukei language broadcasting from 69 Gladstone Road in the capital Suva under FBC Radio Fiji One is the Oldest station in Fiji which started in year 1954 . It is known as Radio Fiji One Domoiviti na Voqa ni Veiyanuyanu na Siteseni ni Yalomatua. Na Radio Fiji One – Na Domoiviti a tekivu veiqaravi ena 1954. Na siteseni ka rogoci duadua ena rua na sala ni kakaburaki – FM kei na AM. Radio Fiji One een radiostation in Fiji, uitgezonden in het formaat Praatradio / Nieuws


text:
VAKAROTI TIKO NA NODA VANUA ENA TAU BI NI UCA
Written by Maria Solomone on June 20, 2022
Namaka tiko na tau bi ni uca ena so na gauna kei na lutu ni kurukuru ka namaki ni na vakilai tiko ena noda Viti.
Namaka na tau bi nI Uca
E se dei tiko ga na i vakaro ni tau bi ni uca ena veitikotiko mai Nadi,Lautoka,Ba,Tavua,Vatukoula,Ra,Kadavu,Beqa,Vatulele,Yasawa kei Mamamnuca.
E vuna levu na kena laurai tiko ni toso vakamalua tiko mai ena noda vanua e dua na draki suasua ka kauta vata tale tiko ga mai na rugurugua ni draki.
Ka na rawa ni na luvu na veivanua buca eso ena vuku ni kena taubi na uca,ka namaki me na vakilai tiko na tau bi ni uca ena noda veivanua kece sara.
source:fijimeterological